text:
8 Ena vuku ni kakana e cabori ina matakau:+ Eda sa kila kece tu na ka qori.+ Na kilaka e vakavuna na dokadoka, ia na loloma e veiuqeti.+2 Ke dua e nanuma ni sa kila e dua na ka, e se sega ni kila na ka qori ena kena ivalavala e dodonu me kilai kina.3 Ia ke dua e lomana na Kalou, e kilai koya na Kalou.4 Ena vuku ni kena laukana na kakana e cabori ina matakau, eda kila ni ka wale e vuravura na matakau,+ ia e dua ga na Kalou.+5 Era tu eso era vakatokai mera kalou mai lomalagi se vuravura,+ ni levu na “kalou,” e levu tale ga na “turaga,”6 ia vei keda e dua ga na Kalou+ na Tamada,+ o koya e bulia na ka kece, e vakatau vua na noda bula,+ e dua ga na noda Turaga, o Jisu Karisito, e vakayagataki koya na Kalou me bulia na ka kece,+ eda bula ena vukuna.7 Eda sega ni kila kece na ka qo.+ Me yacova mai qo, eso era se nanuma tiko ga na matakau. Ena gauna era kana kina era nanuma ni cabori na kakana qori ina matakau,+ e vakadukara kina na nodra lewaeloma, ni malumalumu.+8 Ia ena sega ni vakadonui keda na Kalou ena vuku ni kakana.+ Ke da sega ni kana, eda na sega ni vakayalia e dua na ka, ke da kana, eda na sega ni dokai kina.+9 Ni qarauna mera kua ni tarabe na malumalumu ena nomuni galala ni vakatulewa.+10 Ke tiko vei iko na kila qai raici iko e dua ni o dabe tiko mo kana ena valenisoro ni matakau, vakacava ena doudou o koya e malumalumu nona lewaeloma me kania na kakana e vakacabori ina matakau?11 O koya gona, na ka oni kila sa na vakaleqai kina o koya e malumalumu, na tacimu a mate ena vukuna o Karisito.+12 Ni oni vakacalai ira na tacimuni va qori, oni qai vakamavoataka na nodra lewaeloma sa malumalumu tu,+ oni sa cala tiko vei Karisito.13 Oya na vuna ke tarabe na taciqu ena vuku ni kakana, au na sega ni kania tale vakadua na lewe ni manumanu, meu kua kina ni vakatarabetaka na taciqu.+
iVakamacala e ra
VAKADEWA NI VURAVURA VOU (VAKADEWA VAKAVOUTAKI NI 2013)


c: text/html

text:
31 “Ena gauna oya,” e kaya o Jiova, “au na qai nodra Kalou na vuvale kece ni Isireli, era na noqu tamata.”+2 Qo na ka e kaya o Jiova:“Era lomani ena vanua talasiga na tamata era bula mai na iseleiwauNi lako tiko o Isireli ina nona vanua ni vakacegu.”3 E rairai mai vei au o Jiova ena vanua yawa, e kaya:“Au lomani iko ena loloma e sega ni mudu.Oya na vuna au tuberi iko mai kina vei au ena dei ni loloma.*+4 Ia au na tarai iko tale, o na qai tara tale,+O iko na goneyalewa ni Isireli, o na taura tale na nomu tibereliMo lai meke ena marau.*+5 O na tea tale na loganivaini ena veiulunivanua e Samaria,+Era na teitei na dauteitei, era na vakayagataka na vuana.+6 Ni na yaco mai na siga era na kacivaka kina na yadra ena veiulunivanua e Ifireimi:‘Moni tucake, meda lako cake i Saioni vei Jiova na noda Kalou.’”+7 Ni qo na ka e kaya o Jiova:“Moni kaila ena marau vei Jekope.Moni kaila ena reki ni oni liu vei ira na veivanua.+Moni kacivaka, moni vakacaucautaki koya, moni kaya,‘Kemuni Jiova, moni vakabulai ira na nomuni tamata, na ivovo ni Isireli.’+8 Au vakasukai ira mai na vanua ena vualiku.+Au na vakasoqoni ira mai na veivanua yawa e vuravura.+Ena tomani ira mai na mataboko kei na lokiloki,+Na yalewa bukete kei koya sa voleka ni sucu.Me vaka e dua na ivavakoso levu era na lesu mai ke.+9 Era na lako tagitagi mai.+Au na tuberi ira nira kerea mera lomani.Au na kauti ira ina veiuciwai,*+Ena sala tautauvata ena sega ni vakatarabetaki ira.Ni o yau ga na Tamadra na Isireli, o Ifireimi na noqu ulumatua.”+10 Moni rogoca na vosa i Jiova, o kemuni na veivanua,Moni tukuna ina veiyanuyanu tu yawa:+“O koya e vakasavi Isireli ena kumuni koya mai.Ena vakaraici koya me vaka na ivakatawa ni vakaraica na nona qelenisipi.+11 Ni na sereki Jekope o Jiova+Ena vakabulai koya mai na liga i koya e kaukaua vua.+12 Era na lako mai mera kaila ena marau ena delai Saioni,+Era na marautaka na yalovinaka* i Jiova,Ena vuku ni covuata kei na waini vou+ kei na waiwai,Kei na luvenisipi kei na bulumakau.+Era na vaka na iteitei vakasuasuataki vinaka,+Era na sega tale ni rarawa.”+13 “Ena gauna oya ena meke ena marau na goneyalewa,O ira tale ga na cauravou kei ira na kenaturaga.+Au na vukica na nodra tagi me reki,+Au na vakacegui ira, au na vakamarautaki ira me isosomi ni nodra rarawa.+14 Au na vakamamautaki ira na bete ena levu na ka,*Era na mamau na noqu tamata ena noqu yalovinaka,”+ e kaya o Jiova.15 “Qo na ka e kaya o Jiova:‘E rogo e dua na domo mai Rama,+ na lele kei na qoqolou:E tagicaki ira tiko na luvena o Raijeli.+E bese ni vakacegui ena vukudra na luvena,Nira sa yali kece.’”+16 Qo na ka e kaya o Jiova:“‘Me kua ni rogo na domo ni nomu tagi, me kua ni vakawai na matamu,Ni tiko na isau ni nomu cakacaka,’ e kaya o Jiova.‘Era na lesu mai na vanua ni meca.’+17 ‘Sa tu na ka mo nuitaka ena nomu gauna mai muri,’+ e kaya o Jiova.‘Nira na lesu na luvemu ina nodra vanua.’”+18 “Au rogoca dina ni tagi tiko o Ifireimi,‘Oni vakadodonutaki au, au sa vakadodonutaki,Me vaka na luvenibulumakau e sega ni vakavulici.Moni vakalesui au, au na lesu totolo yaniNi o kemuni ga Jiova na noqu Kalou.19 Niu lesu au veivutuni,+Ni tukuni oti vei au, au sabica na sagaqu ena rarawa.Au madua, au matavelavela,+Ni luvuci au na ca ni kequ irogorogo niu se itabagone.’”20 “E sega ni noqu gonenitoko o Ifireimi, na gone au dau lomana?+Niu vosataki koya vakalevu, au nanumi koya tiko ga.Oya na vuna e yavala kina na lomaqu* ena vukuna.+Au na lomani koya sara ga,” e kaya o Jiova.+21 “Mo vakaduria na nomu ivakatakilakila ni gaunisala,Mo vakatakilakilataka na sala.+Mo nanuma vinaka na gaunisala levu, na sala mo muria.+Mo lesu mai, o iko na goneyalewa ni Isireli, mo lesu ina nomu koro kece.22 Me vakacava na dede ni nomu veigoleyaki, o iko na goneyalewa tawayalodina?Ni bulia o Jiova e dua na ka vou e vuravura:E dua na yalewa ena cicimuria vakavoleka e dua na tagane.”23 Qo na ka e kaya o Jiova ni lewe vuqa,* na Kalou ni Isireli: “Era na tukuna tale na vosa qo ena vanua o Juta kei na kena koro niu soqoni ira tale mai na nona bobula: ‘Me vakalougatataki iko mada ga o Jiova, o iko na itikotiko ni yalododonu,+ na ulunivanua tabu.’+24 Era na tiko kina na Juta kei na kena koro kece, o ira na dauteitei kei ira na ivakatawa ni qelenisipi.+25 Niu na vakaukauataki koya e oca, au na vakacegui ira yadua na rarawa tu.”+26 Au mani yadra, au dolava na mataqu, ia au marautaka na noqu moce.27 “Raica! Sa voleka na gauna,” e kaya o Jiova, “au na kaburaka ena vuvale ni Isireli kei na vuvale ni Juta na kawa ni tamata kei na kawa ni manumanu.”+28 “Me vaka niu vakaraici ira meu cavuta, meu basuka, meu vakacacana, meu vakarusa, meu vakararawataka,+ au na vakaraici ira tale ga meu tara meu tea,”+ e kaya o Jiova.29 “Ena gauna oya era na sega ni tukuna tale, ‘Era kania na tama na vuanivaini wiwi, ia e wiwi* kina na batidra na luvedra.’+30 Era na dui mate ena nodra dui cala. Na tamata yadua e kania na vuanivaini wiwi ena wiwi ga kina na batina.”31 “Raica! Sa voleka na siga,” e kaya o Jiova, “au na cakava e dua na veiyalayalati vou kei na vuvale ni Isireli kei na vuvale ni Juta.+32 Ena sega ni vaka na veiyalayalati au cakava kei ira na tukadra ena siga au taura kina na ligadra meu tuberi ira tani mai na vanua o Ijipita,+ ‘na noqu veiyalayalati era beca,+ ni o yau ga na nodra turaga dina,’* e kaya o Jiova.”33 “Qo na veiyalayalati au na cakava kei na vuvale ni Isireli ni oti na gauna oya,” e kaya o Jiova. “Au na tugana na noqu lawa e lomadra,+ au na vola tale ga e yalodra.+ Au na qai nodra Kalou, era na noqu tamata.”+34 “Era na sega tale ni vakavulica na dui wekadra kei na dui tacidra mera kaya, ‘Moni kilai Jiova!’+ nira na kilai au kece, me tekivu vei ira na tamata wale me yacovi ira na turaga,”+ e kaya o Jiova. “Niu na vosota na nodra cala, au na sega tale ni nanuma na nodra ivalavala ca.”+35 Qo na ka e tukuna o Jiova,O koya e solia na matanisiga me cila ena siga,Na lawa ni vula kei na kalokalo me cila ena bogi,O koya e yavalata na wasawasa me voravora na kena ua,Na yacana o Jiova ni lewe vuqa:+36 “‘Ke yali na ivakaro qori,’ e kaya o Jiova,‘Era na sega tale ni matanitu tiko ga e mataqu na kawa ni Isireli.’”+37 Qo na ka e kaya o Jiova: “‘Ke vakarautaki rawa na lomalagi e cake, me dikevi rawa na yavu ni vuravura e ra, au na biuta tale ga na kawa taucoko ni Isireli ena vuku ni ka kece era vakayacora,’ e kaya o Jiova.”+38 “Raica! Sa voleka mai na gauna,” e kaya o Jiova, “ena tara me nei Jiova na koro+ me tekivu mai na Valececere i Ananeli+ me yacova na Matamata ni Ucunikoro.+39 Ena lako vakadodonu na wa ni vakarau+ i dela i Karepi, ena gole vaka i Koa.40 Ia na buca kece ni yago mate kei na dravusa,* na baba kece me yacova na Buca o Kitironi+ me yaco sara ina Matamata ni Ose+ donuya na tokalau, ena tabu me nei Jiova.+ Ena sega tale ni cavuraki se basu ena dua na gauna.”
iVakamacala e ra
^ Se “vakaraitaka tiko ga vei iko na dei ni noqu loloma.”

robotstxt: allowed

filter: keep


text:
Taro na Dauwiliwili
O cei e vakatayaloyalotaka na tagane e taura na ileu ni iqi nei vunivola kei na ono na tagane eratou taura na iyaragi ni ravuravu e vakamacalataki ena raivotu i Isikeli?
Qori na mataivalu vakalomalagi a vakaitavi ena kena vakarusai o Jerusalemi, ena vakaitavi tale ga ena vakarusai ni ituvaki ca i Setani ena Amaketoni. Na cava e veisau kina na ivakamacala qo?
Ni raica o Isikeli na ka ca e yaco ena koro vukitani o Jerusalemi ni bera na 607 B.G.V., e raivotutaka sara na ka ena yaco ni bera na kena vakarusai. E raica e ono na tagane ratou taura tu na iyaragi ni ravuravu. E raica tale ga e dua na tagane e “vakaisulu lineni” qai taura tu e dua na “ileu ni iqi nei vunivola.” (Isik. 8:6-12; 9:2, 3) A tukuni vua na tagane qo: “Mo lako ena lomanikoro, . . . mo vakatakilakilataka na yadredra era rarawataka, era vutugutaka na ka vakasevaki kece e vakayacori tiko ena koro.” Oti sa qai tukuni vei ratou na tagane ratou taura tu na iyaragi ni ravuravu me ratou vakamatei ira kece era sega ni vakatakilakilataki. (Isik. 9:4-7) Na cava eda vulica ena raivotu qo? O cei na tagane e taura tu na ileu ni iqi nei vunivola?
E parofisaitaki qori ena 612 B.G.V., qai vakayacori taumada ena nodra vakarusai Jerusalemi na mataivalu ni Papiloni—qori ni oti ga e lima na yabaki na kena parofisaitaki. Era lotu butobuto na kai Papiloni era veivakarusai, ia e vakayagataki ira o Jiova mera nona dauveivakamatei. (Jere. 25:9, 15-18) E vakayagataki ira o Jiova me totogitaki ira na nona tamata vukitani. Ia era sega ni vakarusai kece na lewenivanua. Era sega ni vakarusai vata na yalododonu kei na tamata ca. E vakarautaka vakayalololoma o Jiova e dua na ituvatuva mera vakabulai kina na Jiu era sega ni taleitaka na veika vakasisila e yaco tiko e Jerusalemi.
E sega ni vakaitavi o Isikeli ena nodra vakatakilakilataki na lewenivanua se na nodra vakarusai. Era veidusimaki sara ga na agilosi ena vakatauci ni lewa. E vaka ga eda sarava tu na ka e yaco ena gauna ya, se na ka e caka ena itikotiko vakalomalagi. E vakaroti ira na agilosi o Jisu mera tuvanaka nodra vakarusai na tamata ca, mera tawasei ira tale ga na yalododonu era na bula. *
E dau kilai tu e liu ni vakatayaloyalotaki ira na ivovo ni lumuti na tagane e taura tu na ileu ni iqi nei vunivola. A dau nanumi tu nira na vakatakilakilataki mera bula o ira na rogoca noda itukutuku vinaka. Ena vica ga na yabaki qo, e vinakati me vakamatatataki na ivakamacala qo. Me salavata kei na Maciu 25:31-33, o Jisu ga e lewai ira na tamata. Ena tauca nona iotioti ni lewa ena veivakararawataki levu, me tawasei ira era vaka na sipi mera na bula, kei ira era vaka na me mera na rusa.
Na cava eda vulica ena raivotu i Isikeli? E lima na ka eda vulica kina:
-
Ni vakarau vakarusai o Jerusalemi, a lesi o Isikeli me ivakatawa kei Jeremaia, me vaka ga a cakava e liu o Aisea. Nikua, e vakayagataka tiko o Jiova e dua na ilawalawa lailai era lumuti me vakani ira nona tamata qai veivakasalataki ni bera na veivakararawataki levu. Era veivakasalataki tale ga na lewenivale kece i Karisito.—Maciu 24:45-47.
-
E sega ni vakaitavi o Isikeli ena nodra vakatakilakilataki na bula, eda sega tale ga ni vakaitavi na dauveiqaravi ni Kalou nikua. Eda vakatetea ga na itukutuku i Jiova, e tiki ni cakacaka vakavunau era veidusimaki kina na agilosi.—Vkta. 14:6.
-
Maciu 25:35-40) Ke ra cakava qori, era na vakatakilakilataki mera vakabulai ena veivakararawataki levu sa roro tiko mai.Ena gauna i Isikeli, sega ni dua e vakatakilakilataki na yadrena. E va tale ga qori nikua. Na cava mera cakava na tamata mera vakatakilakilataki mera bula? Bibi mera ciqoma na cakacaka vakavunau e vakayacori tiko nikua, mera bucina na itovo vaKarisito, mera yalataki ira vei Jiova ra qai tokona ena yalodina na taci i Karisito. (
-
Ena gauna qo, e vakaibalebaletaki Jisu Karisito na tagane e taura tiko na ileu ni iqi nei vunivola, me vakatakilakilataki ira na bula. Era na vakatakilakilataki na isoqosoqo levu ena gauna era sa lewai kina mera sipi ena veivakararawataki levu. Qo ena rawa kina nira bula tawamudu e vuravura.—Maciu 25:34, 46. *
-
Ena gauna qo, na ono na tagane ratou taura tu na iyaragi ni ravuravu e vakaibalebaletaka na mataivalu vakalomalagi e kena iliuliu o Jisu. Sa voleka qo mera vakarusai ira na veimatanitu kei na veika ca.—Isik. 9:2, 6, 7; Vkta. 19:11-21.
Noda kila na tikina bibi e vakamacalataki mai cake ena uqeti keda qori meda nuitaki Jiova ni na sega ni vakarusai ira vata na yalododonu kei na tamata ca. (2 Pita 2:9; 3:9) Eda uqeti tale ga meda raica vakabibi na cakacaka vakavunau. Io, dodonu mera rogoca kece na lewenivanua na ivakasala qori ni bera na icavacava!—Maciu 24:14.
^ para. 6 E vakabulai o Peruki (na vunivola i Jeremaia), Epetimeleki na kai Iciopea, kei ira na kai Rekapaiti, ia e sega ni dua na ivakatakilakila e toka e yadredra. (Jere. 35:1-19; 39:15-18; 45:1-5) E ivakatakarakara ga nodra vakatakilakilataki.
^ para. 12 Ena sega ni vinakati mera vakatakilakilataki mera bula na lumuti yalodina. Ia era na dregati ena iotioti ni gauna ni bera nira takali se gauna e tekivu kina na veivakararawataki levu.—Vkta. 7:1, 3.


text:
Dakoba vakaitaukei jeti Charter tokalau Providence, Woonsocket, Newport, Central Falls, RI waqavuka rede kabani volekati au kacivi 1-401-375-4900 me baleta na malanivosa totolo ena lala na yavana vuka ni maliwa lala ni veiqaravi vakabisinisi, Leqa tubukoso, Yadudua na marau vata kei na noqu manumanu maroroi na waqavuka veiyaloni? Me na veivuke vinaka duadua waqavuka kabani o sa rawata ki na nomu icavacava ka tarava volai sara toka vakadodonu ka vakatotolo na ka rawarawa!
Me baleta na bisinisi ni vuka, na veiqaravi ni tu e vakarautaka e dua na vanua vakaitaukei kina na ira na itokani e rawa ni liutaka na bose ni bisinisi ka sega ni vakataotaki vinaka duadua ni nodra gauna ni veilakoyaki. Na nomudou dro rawa dau vakavodoki iko mai ena dua na rara ni waqavuka voleka yani ki na nomu itikotiko kei na kauti iko ki na dua voleka cake ki na nomu icavacava, vakalailaitaki na gauna e gadrevi me baleta na veilakoyaki ni qele nomu ilakolako.
Na lisi ni jeti Charter waqavuka veiqaravi ni isolisoli:
- Liu vakaitaukei jeti Charter
- Rarama na jeti Charter
- Mid vakaitaukei ni levu ni jeti Charter
- Bibi vakaitaukei jeti Charter vuka
- Turboprop vakaitaukei jeti Charter
- Lala yavaqu vakaitaukei jeti Charter
- Isau ni vakaitaukei jeti Charter
Nanuma na gauna o ya, vakacegu, kei na betena na vosa e so na tamata era na nanuma beka ni gauna era nanuma kina ni lisitaki na jeti vakaitaukei
Era na rawa ni dua na ka ni veigauna sa oti na gauna ni wawa kevaka o sa redetaki ni dua veiqaravi ni vuka ni tu ni jeti vakaitaukei ena Rhode Island. Sa rauta na gauna ni wawa vakatautauvata 4 me 6 na miniti. Ko na tekivu na nomudou dro ena levei kina na balavu ni laini ena igunugunu na jeke ni iyaya, ticketing, ka sa vakatorocaketaka sara na tataqomaki ka icili na nomu waqavuka.
O rawa ni vakamatatataka na mataqali kakana mo namaka, na brands ni yaqona o vinakata kei na iwiliwili ni era se itokani o gadreva mo kauta tiko. Sa rawa me vakarawarawataka me vaka na veika e gadrevi ena nomu.
You might find Empty leg deal from or to Rhode Island area’ is a term used in the airline industry for the empty return flight of a vakaitaukei na jeti veivosakitaka me ratou vodo dua ga na sala.
Dikeva rawa na nomu na siti voleka duadua e ra me baleta na ikuri ni ivakamacala ni waqavuka yadua chartering ena Rhode Island.
Private Jet Charter Flight Service Near Me Rhode Island
Na lisi ni na raraba kei vukaca na rara ni waqavuka na vanua voleka eda era na veiqaravi tiko ena nomu iwasewase ni vaka aerospace na waqavuka vuka veiqaravi volekati iko, https://en.wikipedia.org/wiki/List_of_airports_in_Rhode_Island
Best thing to do in Providence, Cranston, Warwick, Pawtucket, Tokalau Providence, Woonsocket, Newport, Central Falls, RI dela Nightlife, Vale ni kana kei na otela railesuva wavokita noqu vanua ni veiqaravi


text:
LESONI 11
Na Cava Keimami Dau Tiko Kina ena Soqo Lelevu?
Na cava era matamamarau kina o ira qo? Baleta nira tiko ena dua na neimami soqo. O ira na dauveiqaravi ni Kalou ena gauna makawa era dau vakaroti mera soqo vata vakatolu e veiyabaki, keimami dau cakava tale ga qori. (Vakarua 16:16) E veiyabaki e dau caka e tolu na neimami soqo: e rua na soqo ni tabacakacaka e yadua na siga, kei na soqo ni veiwasewase e tolu na siga. E yaga vakacava vei keimami na soqo qo?
E vakaduavatataki keimami. Me vaka ga nodra dau marautaka na Isireli mera vakacaucautaki Jiova “ena isoqosoqo,” keimami dau marau tale ga ni sokaloutaki koya ena neimami soqo lavotaki. (Same 26:12, ivakamacala e ra; 111:1) Qori e gauna vinaka me keimami sota qai veimaliwai kei ira na iVakadinadina i Jiova mai na so tale na ivavakoso se dua tale na vanua. Keimami na dau vakasigalevu ga ena vanua ni soqo me rawa ni keimami veimaliwai kina. (Cakacaka 2:42) Keimami vakila sara ga kina na veilomani e vakaduavatataki keimami na “mataveitacini kece” e vuravura raraba.—1 Pita 2:17.
E vukea neimami toso vakayalo. E yaga vei ira na Isireli na nodra “kila na ibalebale ni vosa” ena iVolatabu e vakavulici vei ira. (Niemaia 8:8, 12) Keimami vakamareqeta tale ga na ivakasala vakaivolatabu e dau rogoci ena soqo lelevu qo. E dau yavutaki na porokaramu ni soqo ena dua na usutu vakaivolatabu. Na ivunau, vosa veitaravi kei na vakatasuasua e veidusimaki ena sala me keimami cakava kina na loma ni Kalou. E uqeti keimami na nodra irogo na taci keimami era sotava na ituvaki dredre, ia era yalodina tiko ga. E dau caka ena soqo ni veiwasewase na drama vakaivolatabu, e vakaibalebale kina vei keimami na itukutuku ena iVolatabu qai yaga na kena ivakavuvuli. Era dau papitaiso ena soqo lelevu va qori o ira era via vakaraitaka nira sa yalataki ira vua na Kalou.
-
Na cava e marautaki kina na neimami soqo lelevu?
-
Ena yaga vakacava na nomu tiko ena neimami soqo lelevu?


text:
Ucacevata
E ratou lewena na aisi o ucacevata veikarisitala ka tubu cake tiko ena gauna ni rube toka ena draki — ena loma ga ni nomu bula — ka qai lutu, accumulating ena vanua era tiko kina na nodra veilakolako. E okati kina na wadakau crystalline wai ena kena gauna taucoko ni bula, tekivu ena gauna, ena kena ivakarau e veiganiti, na aisi veikarisitala na kena draki, sa tubu cake kina na iwiliwili ni millimeter, precipitate kei na soqona ena eso, qai metamorphose ena vanua, ka kena iLutua waicala, datou sisi se ceceretaki tani. Ucacevata vakarautaka ka vakatorocaketaka ena nodra vakani ena ivurevure ni atmospheric kulumaca kei na batabata ni macawa.


text:
Kuila mai Viti
Na kuila vakamatanitu mai Viti a tauyavutaki ena Okotova 10, 1970. E vakalailai na liga ni itutu ia na kuila e tautauvata ga kei na kena ena gauna ni vakoloni nei Viti. Oqo e dua na ivakamacala ni syan "Drotini Karakarawa" (na ivakadewa dina ni Drotini Karakarawa ni kuila na veiliutaki drotini). E se tu ga ena veisautaki mai na gauna a cauraka kina o Viti e dua na matanitu ena 1987, ka dina ga ni dau kaciva e so na daunipolitiki me baleta na veisau.
E dua na ituvatuva ni kena veisautaki na kuila, kacivaki mai vei ira na veiqaravi taumada Frank Bainimarama ena 2013, a biu ena Okotova 2016.


text:
Author: Mika Qalobula
Page: 3
E sa mai tarova na nona veiqaravi mai na vanua levu o Rusia,na kabani levu na Mercedes-Benz ena vuku ni veivaluvaluti rau cakava tiko kei Ukraine,me vaka ni se tekivu sara tiko mai na vula o Veverueri. Na kabani oqo e kabani mai Jamani,ka ratou se tarova tu mai na kena vakau mai ni nodratou […]
E sega walega ni dau veivacu o Tyson Fury,ia,e dau lagasere talega ka vakarau tiko me tavoca e dua na nona sere vou,me veivuke ena kumuni i lavo me baleti ira na vakaleqai tu na i tuvaki ni nodra vakasama(mental health) Na nona sere vou oqo ena qai tavoci tiko enai ka 11 ni siga […]
Na noda mata timi ni Rooster Chicken Fijiana, eratou sa mai dabe sara enai ka 9 ni tutu ni oti na nodratou vakaitavi mai ena sotasota levu ni vuravura,ka namaki me ratou sa na tadu lesu tale tiko mai ena noda vanua ena siga nikua. E vakaraitaka na Chairman ni Fiji Rugby Union o Humphery […]
Na kena karamacataki tu mai na bilo ni Un-18 Super Deans mai vei Marist Brothers High School ena 44 na yabaki sa oti,sa mai cava ena vuku ni nodratou sa mai qaqa na nodratou UN-18 ena yabaki oqo.E ratou mai vakadruka na mata timi qaqa ni Suva Grammar School ena fainala ka a vakayacori mai […]
‘TU VEIYAWAKI’-Na sere oqo e rau lagata o Joseva Namatua,nai liuliu ni ‘NAGIGI BOYS’,kei Rosie Sagaitu,e dua na gone yalewa ni Rotuma. E talanotaki ena sere oqo na nona susugi mai vei rau na nona Tukai ke nona Bu e dua na gone tagane,yacova sara na gauna e mai kacivi ruarua kina na nodrau bula […]
‘MUDRE NI CAGI KEI SOVAIWAI’-,Na matasere oqo e liutaka tiko o Tevita Seru,na cauravou ni Vunisei,Naceva mai Kadavu ka vasu i Naigani,Verata mai Tailevu. ‘ROSI NI TUVALU’ – Na sere oqo e kerea o Mary O’brien,na gone yalewa ni Tuvalu ka vasu i Kadavu.E a kerea o koya me buli edua na sere me baleta […]
‘MALUMU NITOBU KEI NAIVAUKURA’-Na matasere oqo e sega ni ka vou vei keda me vaka ni ratou sa kilai levu tu ena noda Viti ena buturara ni veivakamarautaki,ka liutaki ratou tiko na cauravou ni Nasau mai Koro,o Jiosefa Vetaukula. ‘NOQU KAMUNAGA’-Oqo e dua na nodratou sere vou ka se qai tavoci ga nikua ena ‘NEW […]
‘MUDRE NI CAGI KEI SOVAIWAI – Oqo na matasere ka liutaka tiko o David Seru, na cauravou ni Vunisei,Naceva mai Kadavu ka vasu ki Naigani,Verata mai na Tailevu ni Siga.E vakatoka yaca na nona matasere kina mataqali ka vasu kina mai Naigani me vaka nia susugi cake ga mai kea. ‘DODOMO DARU BUCINA’-Na sere oqo, […]
Sa vakadeitaka mai na Chairman ni Fiji Rugby Union o Commodore Humphrey Tawake ni sa na vakayacori tiko na soqo ni nodratou marautaki na noda cauravou lewe ni timi rakavi lewe ya 7 ena siga ni mataka. E na vakayacori tiko ga ena koro Turaga ga e Suva,ka vakavinavinakataka na matanitu ena yasana ni […]
E cici muria na nona lori na Tui o King Charles nai ka 3 mai na UK, e dua na Turaga ena siga e nanoa ena nona via mai tabaki koya walega,ka yaco na veika oqo ena gauna e sa biubiu mai kina na Tui mai na Palimedi mai kea. Na nona via laki veitaba […]


text:
LEWENA TALE O ALASIO NADUVA NA TIMI NI VITI NI OTI NA NONA LESU MAI ENA VEISAUTUTAKI ENA TOKALAU E LOMA.
Written by Rosena Volavola on November 24, 2022
E sa mai vakaraitaka o Alasio Naduva , na wing ni noda mata timi na Fiji Airways Mens 7s , ena nona marautaka vakalevu na nona mai lewena tale na timi ni Viti, ni oti na nona lesu mai ena cakacaka ni veisaututaki mai na tokalau e loma.
E tomana ka vakaraitaka na nona marautaka vakalevu sara, nona mai veitomani tale kei na vica na dau qito makawa me vakataki Waisea Nacuqu , Sevuloni Mocenacagi kei Josua Vakurunabili.
Na timi ni Viti ena tobu vata tiko kei na timi ni Argentina, Niusiladi kei Uruguay ena i karua ni tobu.
Na sotasota ni Dubai 7s , ena vakayacori tiko ena siga Vakaraubuka mai qo.
VITIFM 92.FM/92.2FM/ 92.6FM
E KAMICA QAI KACHII!!
SOURCE: fijivillage.


text: 6 Ni dua vei kemuni e veileqaleqati kei na tacina,+ na cava me kauta kina na leqa qori ina mataveilewai mera rogoca na tamata tawayalododonu, e sega ni kauta vei ira na yalosavasava?2 Se oni sega ni kila nira na lewai vuravura na yalosavasava?+ Ke sa rawa ni oni lewai vuravura, moni qai sega ni lewa rawa vakacava na veika era sega soti ni bibi?3 Oni sega ni kila nida na lewai ira na agilosi?+ Na cava meda qai sega ni lewa rawa kina na ka ni bula qo?4 Ke so na ka ni bula qo e dodonu me vakatulewataki,+ na cava oni laivi ira kina e taudaku ni ivavakoso mera turaganilewa?5 Au vosa tiko qo moni madua kina. Vakacava sa sega sara ga ni kune ena kemuni maliwa e dua na tamata vuku me turaganilewa vei ira na tacina?6 Ia era veikau ina mataveilewai na veitacini mera rogoca na tawavakabauta na nodra kisi!7 Oni vakaloloma sara ga ni oni sa veilewaitaki ira na tacimuni. Vakacava moni vosota mada ga ke oni vakacalai?+ Vakacava moni vosota mada ga ke oni lawakitaki?8 O kemuni mada ga oni dau caka ca, oni dau veidabui, oni qai cakava qori vei ira sara ga era tacimuni!9 Oni sega ni kila nira na sega ni rawata na Matanitu ni Kalou na tawayalododonu?+ Ni kua ni vakacalai. O ira na dauveiyacovi tawadodonu,*+ qaravi matakau,+ veibutakoci,+ na tagane era soli ira mera veiyacovi kei ira na tagane,+ o ira na tagane era daumocera na tagane,*+10 o ira na daubutako, daukocokoco,+ daumateni,+ dauveivakasewasewani, kei ira na dau kovea na ka, era na sega ni rawata na Matanitu ni Kalou.+11 Eso sara ga vei kemuni oni a va tu ya. Ia oni sa vakasavasavataki,+ oni vakatabui,+ oni vakadonui+ ena yaca ni Turaga o Jisu Karisito kei na yalo tabu ni noda Kalou.12 Na ka kece e tara vei au, ia e sega ni yaga na ka kece.+ Na ka kece e tara vei au, ia au na sega ni vakatara me lewai au e dua na ka.13 Na kakana e baleta na kete, na kete e baleta na kakana, ia na Kalou ena vakatawayagataki rau ruarua.+ Na yago e sega ni dodonu me veiyacovi tawadodonu,* me nona ga na Turaga.+ Na Turaga e nona na yago.14 Ia na Kalou e vakaturi koya na Turaga,+ ena vakaturi keda tale ga mai na mate+ ena nona kaukaua.+15 Oni sega ni kila ni yagomuni era semai vei Karisito me vaka na tikiniyagona?+ Meu kauta na yago i Karisito meu vukica me yago ni saqamua? Me kua sara!16 Oni sega ni kila ni o koya e semai vata kei na saqamua erau sa na dua ga na yago? Ni kaya o koya, “Erau sa na lewe dua ga.”+17 Ia o koya e semai vua na Turaga e yalovata kei koya.+18 Dro tani mai na veiyacovi tawadodonu!*+ Na ivalavala ca kece e cakava e dua e cakava ena taudaku ni yagona, ia o koya e veiyacovi tawadodonu sa valavala ca sara tiko ga e yagona.+19 Oni sega ni kila ni yagomuni e valenisoro+ ni yalo tabu e tiko vei kemuni, na yalo tabu e solia mai na Kalou?+ Oni sega tale ga ni taukeni kemuni,+20 ni oni a voli ena isau levu sara.+ E dodonu gona moni vakalagilagia na Kalou+ ena yagomuni.+


text: 1 Na vosa i Niemaia*+ na luvei Akalaia: Ena vula o Kisiliu* ena ika20 ni yabaki au a tiko mai Susani*+ na vanua viribaiti.*2 Ena gauna oya e lako mai o Ananai+ e dua na taciqu kei na so na turaga mai Juta, au qai tarogi ratou me baleti ira na vo ni Jiu era bula mai na nodra tu vakavesu,+ au tarogi Jerusalemi tale ga.3 Eratou kaya: “Era rarawa sara tu ga ra qai vakamaduataki o ira na vo tiko ena yasana era bula mai na nodra tu vakavesu.+ Sa basuraki na bai kei Jerusalemi,+ sa vakamai ena bukawaqa na kena matamata.”+4 Niu rogoca ga na vosa qori, au dabe sobu au tagi, au lolosi me vica na siga, au lolo tiko ga,+ au masu tiko vua na Kalou ni lomalagi.5 Au kaya: “Isa Jiova na Kalou ni lomalagi, na Kalou cecere qai vakatubuqoroqoro, oni daudina ena nomuni veiyalayalati, e dei tale ga nomuni loloma vei ira era lomani kemuni ra qai muria tiko na nomuni ivakaro,+6 yalovinaka me rogo na daligamuni, me rai na matamuni moni rogoca na masu ni nomuni tamata au masuti kemuni kina nikua, ena siga kei na bogi,+ me baleti ira na nomuni dauveiqaravi na Isireli, niu vakatusa tiko na nodra ivalavala ca na lewe i Isireli era cala vei kemuni. Keimami sa valavala ca, o yau kei na vuvale i tamaqu.+7 Keimami cakacaka dina vakailawaki vei kemuni+ ni keimami sega ni muria na nomuni ivakaro, na nomuni lawa, kei na nomuni lewa oni solia vei Mosese+ na nomuni dauveiqaravi.8 “Yalovinaka moni nanuma na vosa oni vakaroti* Mosese kina na nomuni dauveiqaravi: ‘Ke oni tawayalodina au na vakasavi kemuni vei ira na lewe ni veivanua.+9 Ia ke oni lesu mai vei au moni muria na noqu ivakaro moni vakayacora sara, ni oni vakasavi mada ga ina iyalayala kei lomalagi, au na kumuni kemuni+ mai kea meu kauti kemuni ina vanua au sa digia me tiko kina na yacaqu.’+10 Era nomuni dauveiqaravi, era nomuni tamata oni vakabulai ira ena nomuni kaukaua levu kei na ligamuni kaukaua.+11 Kemuni Jiova, yalovinaka me rogoca na daligamuni na masu ni nomuni tamata kei na nodra masu na nomuni dauveiqaravi era vinakata mera doka na yacamuni, au kerea tale ga moni vakayacora nikua na ka e kerea na nomuni tamata, me lomani au mada ga na turaga qo.”+Au dau kauta na mena na tui.+


text:
Vakatovotovotaki ni cakacaka sa ikoya na iwalewale ni vakatovotovotaki me vakadeitaki kina na kena dau caka na parokaramu vakompiuta ena ivakarau ni kena dau ciqomi ka tudei tiko e dua na cakacaka levu. E rawa talega ni veiqaravi me vakadikeva na, ivakarau, vakadeitaka se vakadeitaka na ivakarau ni bula duatani tale eso ni ivakarau, me vaka na saqata, kena dina kei na vakayagataki ni ivurevure.
Vakatovotovotaki ni Vakatovotovo ni Parokaramu e dua na idinia vakaidinia ni cakacaka, e dua na ivakarau ni vakadidike ena kompiuta ka saga me tara cake na kena cakacaka me tarai cake kina na droini ni dua na ivakarau.


text: 12 E qai laurai mai lomalagi e dua na ivakatakilakila levu: E dua na yalewa+ e vakaisulu ena matanisiga, e tu e ruku ni yavana na vula, e vakaisala ena 12 na kalokalo.2 E bukete tu o koya. E qolou tale ga ena levu ni nona rarawa kei na nona yaluma ni taratara me vakasucu.3 E dua tale na ivakatakilakila e laurai mai lomalagi. Raica! E dua na gata damu levu qai rerevaki,+ e vitu na uluna, e tini na kena ileu, e toka e uluna e vitu na isala vakatui,*4 e yarataka na buina e dua na ikatolu ni kalokalo+ ni lomalagi qai kolotaki ira sobu i vuravura.+ E tu ga na gata levu ena mata ni yalewa+ e sa vakarau vakasucu, me tiloma na luvena ena gauna ga e vakasucu kina.5 E mani vakasucuma e dua na gonetagane,+ me na vakatawai ira na matanitu kece ena ititoko kaukamea.+ E qai kau yani na luvena vua na Kalou, ina nona idabedabe vakaturaga.6 E dro sara na yalewa ina vanua talasiga, na vanua e vakarautaka vua na Kalou, mera vakani koya kina me 1,260 na siga.+7 E qai tubu na ivalu mai lomalagi: o Maikeli*+ kei ira na nona agilosi era vala kei na gata levu, e vala tale ga na gata levu kei ira na nona agilosi8 ia era sega ni qaqa, e sega tale ga ni kune mai lomalagi e dua na nodra tikina.9 Sa qai kolotaki sobu na gata levu,+ na gata makawa,+ e vakatokai na Tevoro+ se o Setani,+ o koya e vakacala tiko na vuravura taucoko,*+ e kolotaki sobu i vuravura,+ e kolotaki sobu vata kei ira na nona agilosi.10 Au rogoca sara e dua na domolevu mai lomalagi, e kaya:“Raica! E sa veivakabulai+ na Kalou! E kaukaua dina ga o koya! Sa tauyavu na nona Matanitu!+ Sa tekivu lewa na nona Karisito ni sa kolotaki sobu o koya e dau beitaki ira na tacida, o koya e dau beitaki ira ena siga kei na bogi ena mata ni noda Kalou!+11 Era vakamalumalumutaki koya+ ena vuku ni dra ni Lami+ kei na itukutuku era kacivaka tiko,+ era sega ni lomana na nodra bula,+ era bolemate sara ga.12 O koya gona, moni marau na lomalagi kei kemuni na tiko kina! Drau na rarawa na vuravura kei na wasawasa,+ ni sa lako sobu vei kemudrau na Tevoro, e cudru vakalevu, ni kila tiko ni sa lekaleka nona gauna.”+13 Ia ni raica na gata levu ni sa kolotaki sobu i vuravura,+ e qai vakararawataka na yalewa+ a vakasucuma na gonetagane.14 E mani soli vua na yalewa e rua na taba ni ikeli levu+ me vuka kina ina vanua talasiga ina nona vanua, me lai vakani kina ena dua na gauna, rua na gauna, kei na veimama ni gauna,*+ me yawa mai na mata ni gata.+15 E qai luaraka mai na gata e gusuna na wai e vaka na uciwai me muria na yalewa, me vakaluvuci koya ena uciwai.16 Ia e qai vukei yalewa o vuravura, e dolava na gusuna o vuravura me tiloma na uciwai e luaraka mai na gata e gusuna.17 E cudruvi yalewa sara ga na gata, mani lako me vala kei ira na vo ni nona kawa,+ o ira na muria tiko na ivunau ni Kalou, ra qai vunautaka tiko na veika me baleti Jisu.+


text:
Joni
Chapter 7
Sa oti oqo, sa veilakoyaki voli o Jisu mai Kaleli; ni sa sega ni via veilakoyaki voli e Jutia, baleta ni ra sa vakasaqarai Koya na Jiu me ra vakamatea.
2 Sa qai yaco mai na nodra solevu ni vale vakacevaceva na Jiu.
3 Era sa tukuna vei Jisu na tacina, "Biuta na vanua oqo, ka lako ki Jutia, me ra raica talega na Nomu tisaipeli na veika o sa dau cakava.
4 "Ni sa sega e dua sa dau cakava vuni na ka, kevaka sa vinakata me ra kila na tamata na ka o ni sa daucakava. Kevaka o sa cakava oqo, vakaraitaki Iko yani ki vuravura."
5 O iratou mada ga na tacina e ratou sa sega ni vakabauti Koya.
6 Sa qai tukuna vei iratou o Jisu, "E se bera ni yaco mai na Noqu gauna, na nomuni gauna na tamata sa tu oqo.
7 "O vuravura ena sega ni rawa ni cudruvi kemuni, sa cati Au ga o vuravura baleta, ni'u sa tukuna tikoga na ca ni veika sa cakava tiko o koya.
8 "Dou lako cake ki na Solevu, Au na sega, baleta ni se sega ni yaco taucoko mai na Noqu gauna."
9 Ni sa tukuna oti na veika oqo vei iratou na tacina, sa tiko ga e Kaleli o Koya.
10 Ena gauna e ratou sa lako cake kina na tacina, sa lako cake vakavuni talega o Jisu ki na Solevu, sa sega ni vakaraitaki Koya.
11 Era sa vakasaqarai Jisu ena solevu o ya o ira na Jiu, ka vakataroga tiko, "E vei o Koya?"
12 Sa levu sara na veivosaki era sa cakava na tamata ena Vukuna. Era sa tukuna e so "Sa tamata vinaka o Koya," So tale era sa tukuna, e sega, e ca o Koya, sa dau vakaisini ira na tamata."
13 Sa sega ga ni dua e vosa ena matana votu me baleti Jisu, ni ra sa rerevaki ira na Jiu.
14 Ni sa vakacagau tiko na soqo, sa lako cake ki na valenisoro o Jisu ka vakatavuvuli.
15 Era sa qoroqoro ka tukuna mai, "Sa kila vakacava o Koya na i Vola Tabu, ni sa sega ni vulica?"
16 Sa sauma vei ira o Jisu ka vaka, "Na i vakavuvuli sa sega ni Noqu, sa nei Koya sa talai Au mai.
17 "Kevaka e dua sa via muria na Lomai Tamaqu, ena kila na vei ka baleta nai vakavuvuli, se sa mai vua na Kalou, se mai na Noqu kaukauwa ga.
18 "O koya sa vosa ena vukuna ga, sa vakasaqara ga na nona dokai, ia o koya e vakasaqara na dokai i Koya sa veitalai mai sa qai dina, sa sega sara vua na veivukiyaki!
19 "Sa sega beka ni solia vei kemuni nai vunau o Mosese, ia, sa sega sara vei kemuni sa maroroya nai vunau? Na cava o ni sa via vakamatei Au kina?"
20 Era sa vosa mai na tamata ka vaka: "Sa tiko vei iko na tevoro, "O cei sa vinakata me vakamatei iko?
21 Sa sauma vei ira o Jisu, "Au cakava e dua ga na ka, o ni sa qoroqoro kina.
22 "Sa cakava vei kemuni o Mosese na veicilivi, (na veicilivi oqo sa mai vei ira na qase) ia, o iko sa cakava na veicilivi ena siga ni vakacecegu.
23 "Kevaka e dua sa cakava na veicilivi ena siga ni vakacecegu me kua ni voroki kina na i vunau i Mosese, o ni sa cudruvi Au baleta Ni'u sa vakataucokotaka e dua na tamata ena siga ni vakacecegu.
24 "Mo ni kua ni via vakalewa me vaka ga na kenai rairai, mo ni lewa ena vakalelewa e dodonu."
25 Eso vei ira e Jerusalemi era sa taroga, "Sa sega beka ni o Koya ga oqo, era sa vakasaqara tiko me ra vakamatea?"
26 "Ni raica mada, sa vosa dina tiko vakadoudou ka ra sa sega ni rawa ni tukuna e dua na ka vua. Era sa kila tiko beka na veiliutaki ni sai Koya dina oqo na Karisito?
27 "Eda sa kila se sa lako mai vei o Koya oqo, ni sa lako mai na Karisito, ena sega ni dua e kila se sa lako mai vei."
28 Sa kaci vakadomoi levu o Jisu ni sa veivakavulici tiko ena valenisoro ka vaka: "O ni sa kilai Au, ka sa kila talega na vanua Au sa lako mai kina; Au sa sega talega ni lako mai vakai Au ga, o Koya sa talai Au mai sa Dina, o Koya dou sa sega ni kila?
29 "Au sa kilai koya, Ni'u sa lako mai Vua, ka sa talai Au mai o Koya."
30 Era sa vinakata me vesuki Koya, ia, sa sega ga e via tarai Koya, ni se bera ni yaco mai na Nona gauna.
31 Sa levu talega na tamata era sa vakabauti Koya, ka tukuna, "Ni sa lako mai na Karisito, ena cakava na veika lelevu mai na veika sa cakava na Tamata oqo.
32 Era sa rogoca na Farisi ni ra sa vosa kudrukudru tiko na lewe ni vanua ena vuku i Jisu, era sa vakatala sara yani eso na tamata me ra vesuki Koya.
33 Sa tukuna vei ira o Jisu, "Au na tiko vata kei kemudou vakalailai ga, Au na qai lako tale vei koya sa talai Au mai.
34 "O ni na vakasaqarai Au, o ni na sega ni kunei Au, na vanua Au na lako kina, o ni na sega ni lako rawa yani kina.
35 Era sa veivosaki vakai ira na Jiu ka vaka: "Sa via lako tiko ki vei o Koya – meda sega kina ni lako rawa vua? Sa via lako beka vei ira na veiseyaki ki Kirisi, me la'ki vakavulici ira na kai Kirisi?
36 "Na cava oqo, ni sa tukuna tikoga, o ni na vakasaqarai Au, ia, o ni na sega ni lako rawa mai ena vanua Au sa tiko kina?"
37 Ena i otioti ni siga ni solevu, sa tucake o Jisu ka kacivaka yani, "Kevaka e dua sa via gunu me lako mai ka gunu.
38 "O koya sa vakabauti Au, me vaka sa tukuna na i Vola Tabu, ena tovure mai yalona na vei uciwai ni bula."
39 Sa tukuna tiko oqo o Jisu na veika me baleta na Yalo Tabu vei ira era sa vakabauti Koya, ni se bera tiko ni yaco mai na Yalo Tabu, ni se tiko oqo o Jisu ka e se bera ni kau cake.
40 Era sa lewevuqa, ni ra sa rogoca na vosa i Jisu, era sa tukuna, "sa dina, sa Parofita o Koya oqo."
41 Era sa tukuna talega eso, "O Koya oqo na Karisito," era sa tukuna talega eso, "Me lako li mai Kaleli na Karisito?"
42 "Sa sega li ni tukuna na i Vola Tabu, ni na lako mai na Karisito mai vei Tevita, mai Peceliema na vanua sa tiko kina o Tevita?"
43 Sa kune na duidui vei ira na tamata me baleti Jisu.
44 Sa so vei ira na Jiu, era sa via vesuki Jisu, ia, sa sega e via tarai koya.
45 Era sa lako mai na dauveiqaravi, "Kivei ira na bete levu kei ira na Farisi, "Ena cava o ni sa sega ni kauti Koya mai kina?" Sa tarogi yani vei ira.
46 Era sa sauma mai na dauniveiqaravi, "Sa sega ni dua e vosa me vakataki Koya oqo!"
47 "O ni sa vakacalai talega ena vukuna?" Era sa taroga mai na Farisi.
48 "Sa dua beka na veiliutaki se na Farisi sa vakabauti koya?
49 Sa sega ni dua vei ira na lewevuqa sa kila ni sa cudruvi nai vunau.
50 O Nikotimo, e dua sa lako mai vei Jisu ena bogi, sa dua talega vei ira na Farisi, sa tukuna yani,
51 "Sa lewai beka e dua ena i vunau, ni bera ni rogoci o koya, me kilai kina na ka e cakava?"
52 Era sa sauma ka tukuna vua, "O iko talega mai Kaleli? Vakasaqara mada mo raica, ni sa sega na parofita e basika mai Kaleli."
53 Era sa dui lesu tale ki na nodra veivale na tamata.


text:
Na Cava e Kaya na iVolatabu me Baleta na Veimoceri Vakamataqali Vata?
Kena isau vakaivolatabu
E bulia na tagane kei na yalewa na Kalou me rau marautaka na veiyacovi ena loma ni bula vakawati. (Vakatekivu 1:27, 28; Vunau ni Soro 18:22; Vosa Vakaibalebale 5:18, 19) E vakatabuya na iVolatabu na nodrau mocevata e rua rau sega ni veiwatini se mani tagane kei na tagane, yalewa kei na yalewa se dua na tagane kei na dua na yalewa. (1 Korinica 6:18) Okati kina na veiyacovi, veiyamoci ni yago tabu, kei na vakayagataki ni gusu ena yago tabu.
E sega ni tukuni ena iVolatabu meda cati ira qori, e tukuna ga ni sega ni tokona na veiyacovi vakamataqali vata. Ia era uqeti na lotu vaKarisito mera “rokova na tamata kece.”—1 Pita 2:17.
E rawa ni sucukaya mai e dua na gagadre ni veimoceri vakamataqali vata?
E sega ni tukuna vakamatata qori na iVolatabu, e vakaraitaka ga nida sucu ivalavala ca e rawarawa kina nida saqata na ivakaro ni Kalou. (Roma 7:21-25) E sega ni yaga meda vakasamataka vakalevu na vuna e basika kina na gagadre va qori, e bibi ga meda kila ni vakatabuya na iVolatabu na veiyacovi vakamataqali vata.
O rawa ni vakamarautaka na Kalou ke o vinakata e dua drau mataqali vata?
E kaya na iVolatabu: “Me kua ni lewai iko na yagomu. Vakamatea na gagadre kece ni veiyacovi tawadodonu.” (Kolosa 3:5, Contemporary English Version) E vinakati me qarauni na ka e dau vakasamataki me kua ni basika na gagadre ca, lai vakavuna na ivalavala ca. Ke o dau vakasamataka na veika vinaka, ena sega ni basika na gagadre ca. (Filipai 4:8; Jemesa 1:14, 15) E sega ni rawarawa qori ena imatai ni gauna, ia ena vinakati kina na sasaga. Ena vukei iko na Kalou me “vakavoui ena igu e lewa na nomuni ivakarau ni vakasama.”—Efeso 4:22-24.
Qori tale ga na sasaga era cakava tiko e milioni na tagane kei na yalewa era vinakata mera muria na ivakatagedegede vakaivolatabu. Kena ivakaraitaki, o ira na dawai se o ira na vakawatitaka e dua e vakaleqai tu na yagodra, era qarauna me kua ni basika mai na gagadre ni veiyacovi ena gauna era temaki kina. O ira qori era vakila na marau, qori tale ga na ka era rawa ni muria o ira na dau vinakati ira na mataqali vata ke ra vinakata mera vakamarautaka na Kalou.—Vakarua 30:19.


text: 43 E kauti au sara o koya ena matamata e donuya na tokalau.+2 Au mani raica e kea na iserau ni Kalou ni Isireli ni lako tiko mai na tokalau,+ na domona e vaka na rorogo ni kui ni wai,+ e vakararamataka na vuravura na kena iserau.+3 Na ka au raica e vaka na raivotu au raica niu lako yani meu vakarusa na koro, e vaka na ka au raica volekata na uciwai na Kipa,+ au tekicuva sara ina qele.4 E qai curuma na valenisoro* na iserau i Jiova ni curu yani ena matamata e donuya na tokalau.+5 E vakaduri au sara e dua na kabula vakayalo, e kauti au ina raranivale e loma, au raica ni robota na valenisoro na iserau i Jiova.+6 Au mani rogoca ni vosa vei au e dua mai na loma ni valenisoro, e lako mai me duri volekati au.+7 E kaya vei au:“O iko na luve ni tamata, qo na itutu ni noqu idabedabe vakaturaga+ kei na itutu ni qeteqete ni yavaqu,+ na vanua au na tiko kina kei ira na lewe i Isireli me sega ni mudu.+ Era na sega tale ni vakarogocataka na yacaqu tabu na vuvale ni Isireli,+ o ira kei na nodra tui, nira saqamua vakayalo kei na yagodra mate na nodra tui ena gauna era mate kina.8 Era biuta na nodra ilago volekata na noqu ilago, na nodra duru ni katuba volekata na noqu duru ni katuba, e dua ga na lalaga e lati keimami toka, o yau kei ira,+ era vakarogocataka tale ga na yacaqu tabu ena vakasevaki ni ka era vakayacora, au mani vakawabokotaki ira ena noqu cudru.+9 Ia qo mera biuta tani na nodra saqamua vakayalo, mera kauta tani vakayawa vei au na yagodra mate na nodra tui, au na qai tiko vata kei ira me tawamudu.+10 “O iko na luve ni tamata, mo vakamacalataka na valenisoro vua na vuvale ni Isireli,+ era na maduataka na nodra cala,+ mera vulica na kena peleni.*11 Ke ra maduataka na ka kece era vakayacora, mo vakaraitaka vei ira na droini ni valenisoro, na kena itaratara, na kena katuba, kei na kena matamata.+ Mo vakaraitaka vei ira na kena droini kece kei na kena ivakaro, na kena droini kei na kena lawa, mo vola e matadra mera raica na kena droini kece, mera muria tale ga na kena ivakaro.+12 Qo na lawa ni valenisoro. E vanua tabu sara na vanua taucoko e kovuta na ulunivanua.+ Raica! Qo na lawa ni valenisoro.13 “Qo na ivakarau kiupiti ni icabocabonisoro+ (e kuri e dua na rabaniliga ena kiupiti yadua).* E dua na kiupiti na botona, e dua na kiupiti na kena raba. E wavokita na tutuna na iyala ni botona, e dua na ivakarau ni iqaqalo* na kena raba. Qo na boto ni icabocabonisoro.14 Mai na botona ena fuloa me yala ina vatavata e ra e rua na kiupiti, na kena raba e dua na kiupiti. Mai na vatavata lailai me yala ina vatavata levu e va na kiupiti, na kena raba e dua na kiupiti.15 Na matadravu ni icabocabonisoro e va na kiupiti na kena cere qai dudu cake mai na matadravu ni icabocabonisoro e va na ileu.+16 Na matadravu ni icabocabonisoro e tautauvata na balavu ni yasana vava, e 12 na kiupiti na kena balavu, e 12 na kiupiti na kena raba.+17 Na yasa vava ni vata e 14 na kiupiti na kena balavu, e 14 na kiupiti na kena raba, na kena iyala wavokita e veimama na kiupiti, na botona e dua na kiupiti na yasana kece.“Na kena ikabakaba e donuya na tokalau.”18 E qai kaya vei au o koya, “O iko na luve ni tamata, qo na ka e tukuna na Turaga Cecere Duadua o Jiova: ‘Qo na idusidusi me muri ni tara na icabocabonisoro me cabori kina na isoro kama taucoko, me kureitaki kina na dra.’+19 “‘Mo solia e dua na luvenibulumakau tagane ena qelenibulumakau, me isoro ni ivalavala ca+ vei ira na Livai era bete ena kawa nei Setoki+ era torovi au mera qaravi au,’ e kaya na Turaga Cecere Duadua o Jiova.20 ‘Mo taura eso na kena dra mo boroya ena va na ileu ni icabocabonisoro, ena tutu vava ni vata, kei na kena iyala wavokita me vakasavasavataki ena ivalavala ca me sorovaki tale ga kina.+21 Mo qai taura na luvenibulumakau tagane, oya na isoro ni ivalavala ca, mo vakama ena vanua vakarautaki ena valenisoro, qori ena taudaku ni loqi tabu.+22 Ena ikarua ni siga o na cabora e dua na me tagane yagovinaka me isoro ni ivalavala ca. Era na vakasavasavataka na icabocabonisoro mai na ivalavala ca me vaka ga nira vakasavasavataka na icabocabonisoro mai na ivalavala ca ena luvenibulumakau tagane.’23 “‘Ni o vakasavasavataka oti qori mai na ivalavala ca, o na cabora e dua na luvenibulumakau tagane yagovinaka mai na qelenibulumakau, kei na dua na tamanisipi yagovinaka mai na qelenisipi.24 Mo cabora qori vei Jiova, mera kureitaka kina na bete na masima+ me cabori me isoro kama taucoko vei Jiova.25 O na cabora e veisiga e dua na me tagane me vitu na siga me isoro ni ivalavala ca,+ vaka kina e dua na luvenibulumakau tagane mai na qelenibulumakau kei na dua na tamanisipi mai na qelenisipi, o na cabora na manumanu e sega ni ca e dua na tikina.26 E vitu na siga mera sorovaka na icabocabonisoro, mera vakasavasavataka mera vakarau vakayagataka.27 Ni cava na gauna qori, era na cabora na bete ena ikawalu ni siga+ kei na veisiga e tarava na nomuni* isoro kama taucoko kei na nomuni isoro ni veiyaloni ena icabocabonisoro, au na qai marautaki kemuni,’+ e kaya na Turaga Cecere Duadua o Jiova.”


text:
RATU KUBUABOLA NA NODA MATA VOU KI NIUSILADI
Written by Ben Ravulo on June 22, 2022
Sa ra vosa bubuluitaki enai tavi bibi,mena laki qarava mai Niusiladi o Ratu Inoke Kubuabola ni kua.
Era qarava na cakacaka bibi qo ni veivakatikori vei Ratu Inoke na noda Peresitedi Ratu Wiliame Katonivere ni kua.
Sa matata makawa tu na veimaliwai vinaka ni matanitu e rua ka na laveti cake tikoga na vaqaqacotaki na ibuki nodrau vuvale vata ka duavata tu o Viti kei Niusiladi.
O Ratu Inoke Kubuabola e sa na laki sosomitaki Mr Filimoni Waqabaca ena valenivolavola ni mata ni matanitu o Viti mai Wellington.
Vakarorogo mai ena VITIFM 92.2FM,92.6FM kei na 92FM.
VITIFM-E KAMICA QAI KACHII.


text: 5 Ia me baleta na gauna kei na siga sa lokuci, e sega ni gadrevi raveitacini me volai tale yani vei kemuni e dua na ka,2 ni oni kila vinaka ni na yaco mai na siga i Jiova*+ me vaka sara ga na daubutako ena bogi.+3 Ena gauna era kaya tiko kina, “Na vakacegu kei na sautu!” ena qai yaco vakidacala vei ira na rusa+ me vaka ga na taratara ni yalewa bukete, era na sega ni dro rawa.4 Ia o kemuni raveitacini oni sega ni tiko ena butobuto, ena sega kina ni yaco vakidacala vei kemuni na siga ya me vaka vei ira na daubutako,5 ni oni luve ni rarama kece, oni luve ni siga tale ga.+ Eda sega ni luve ni bogi se luve ni butobuto.+6 O koya gona, meda kua ni moce me vakataki ira na kena vo,+ ia meda yadra tiko+ da qai yalomatua.+7 O ira na moce era moce ena bogi, o ira na mateni era mateni tale ga ena bogi.+8 Ia vei keda na gone ni siga, meda yalomatua tiko da qai dara me isasabai ni sereda na vakabauta kei na loloma, me isala ni uluda na inuinui ni bula+9 ni sega ni digitaki keda na Kalou meda cudruvi, e digitaki keda ga meda vakabulai+ ena vuku ni noda Turaga o Jisu Karisito.10 A mate o koya ena vukuda+ meda bula vata kina kei koya,+ se da yadra tiko se da sa moce.*11 O koya gona, moni veivakayaloqaqataki* tiko, moni veivakauqeti,+ me vaka ga oni sa cakava tiko mai.12 Ia keitou kerei kemuni raveitacini moni dokai ira na cakacaka vakaukaua ena kemuni maliwa, o ira na vakatawai kemuni ena cakacaka ni Turaga, o ira na dau vakasalataki kemuni,13 moni dokai ira vakalevu ni lomani ira ena vuku ni nodra cakacaka.+ Ni dau veiyaloni tale ga.+14 Ena yasana adua, keitou vakamasuti kemuni raveitacini moni vakasalataki* ira na dau murilomadra,+ vosa vakayalovinaka vei ira na yalolailai, vukei ira na malumalumu, vosoti ira na tamata kece.+15 Raica me kua ni dua e veisausaumitaka na ca,+ sasagataka tiko ga na ka e vinaka vei kemuni kece, vei ira tale ga na kena vo.+16 Moni marau tiko ga.+17 Ni kua ni cegu ena masu.+18 Ni vakavinavinakataka na ka kece.+ Na ka kece qo e loma ni Kalou vei kemuni ena vuku i Karisito Jisu.19 Ni kua ni bokoca na bukawaqa ni yalo tabu.+20 Ni kua ni dau beca na parofisai.+21 Ni vakadeitaka na dina ni ka kece,+ ni taura matua na ka vinaka.22 Moni yawaka na veimataqali ca kece.+23 Me taucoko mada ga na nona vakasavasavataki kemuni na Kalou e dau veivakacegui. Me vinaka sara ena ka kece na yagomuni, na lomamuni kei na nomuni bula, moni kua kina ni beitaki ena dua na ka ni sa na tiko na noda Turaga o Jisu Karisito.+24 O koya e kacivi kemuni e dau dina ena nona vosa, ena vakayacora sara ga.25 Raveitacini, ni masulaki keitou tiko ga.+26 Moni kidavaki ira na veitacini kece ena iregu ni veitacini.27 Au vakaroti kemuni ena yaca ni Turaga moni raica me wiliki na ivola qo vei ira kece na mataveitacini.+28 Me tiko mada ga kei kemuni na loloma soli wale ni noda Turaga o Jisu Karisito.


text:
It’d be a pretty special job – Scott Robertson kevaka e digitaki me coach ni Igiladi.
Written by Atu Kurumudu on November 15, 2022
Kaya o Scott Robertson ni na dua na ka marautaki vua kevaka e digitaki mena dauniveivakatavulici ni timi ni Igiladi kevaka e sega ni digitaki kina dua nai tutu ena timi ni Niusiladi.
E vakaraitaki koya tale na coach ni timi jabeni na Crusaders ena nona mai liutaka tale na timi ni British Barbarians ena kai 35 kei 31 ena nodratou qaqa vei All Blacks XV ena Moniti.
Vaka e kama na veigasau ena nodra sa veitalanoataka mai Urope kei na veikatuba era sa wawa tu kara waraka tu ga na vakatulewa nei Robertson.
Robertson, yabaki 48, e konitaraki taki tu vei Crusaders me yacova na mua ni yabaki 2024, ia, e dua na lawa e tiko ena nona konitaraki e rawa kina vua me toso kina dua ga na vanua e vinakata ni oti na World Cup ni 2023 Cup, kevaka ena sega ni yaco na nona tatadra me vakaitavi taki koya ena kena vakarautaki na timi ni All Blacks.
source:stuff.co.nz


text: 6 Au tacake tale au raica e va na qiqi ni lako tiko mai ena tadrua ni rua na ulunivanua, erau ulunivanua kopa.2 Na imatai ni qiqi e damudamu na kena ose, na ikarua ni qiqi e loaloa na kena ose.+3 Na ikatolu ni qiqi e vulavula na kena ose, na ikava ni qiqi e tavutonotono, e tavukadiridiri na kena ose.+4 Au taroga na agilosi keirau veivosaki tiko: “Na cava qo noqu turaga?”5 E kaya mai vei au na agilosi: “Qo e va na kabula vakayalo+ ni lomalagi eratou lako yani ni ratou rairai oti vua na Turaga ni vuravura taucoko.+6 Na qiqi e loaloa na kena ose e lako yani ina vanua ena vualiku,+ na kena e vulavula e lako yani ena daku ni wasa, na kena e tavutonotono e lako yani ina vanua ena ceva.7 Na kena e tavukadiridiri e gu me lako yani me veilakoyaki e vuravura.” E qai kaya o koya: “Dou lako, dou veilakoyaki e vuravura.” Eratou veilakoyaki sara e vuravura.8 E qai kacivaka mai vei au o koya, e kaya: “Raici ratou na lako yani qori ena vanua ena vualiku, eratou vakavuna me vakacegu na yalo i Jiova ena vanua ena vualiku.”9 E vosa tale vei au o Jiova, e kaya:10 “Mo kauta mai vei Elitai, vei Tovaia, kei Jitaia na ka eratou kauta mai vei ira na vesu tu, ena siga oya mo lako ina vale nei Josaia na luvei Sefanaia kei ratou na lako mai Papiloni.11 Mo kauta na siliva kei na koula mo cakava e dua na isala vakaturaga qai biuta e ulu i Josua+ na luvei Jiosataki na bete levu.12 Mo tukuna vua,“‘Qo na ka e tukuna o Jiova ni lewe vuqa:* “Na tamata qo na yacana o Sulina.+ Ena tubu ga ena nona vanua, ena tara na valenisoro i Jiova.+13 Ena tara o koya na valenisoro i Jiova, ena tu vua na kena iukuuku. Ena dabe ena nona idabedabe vakaturaga me veiliutaki, me bete tale ga ena nona idabedabe vakaturaga,+ erau* na duavata.14 Na isala vakaturaga ena kedratou ivakananumi o Elimi, o Tovaia, o Jitaia,+ kei Eni na luvei Sefanaia ena valenisoro i Jiova.15 Era na lako mai o ira na tiko vakayawa mera tara na valenisoro i Jiova.” Oni na qai kila ni o Jiova ni lewe vuqa e talai au vei kemuni. Ena yaco ke oni rogoca sara ga na vosa i Jiova na nomuni Kalou.’”


text:
Tagane (tamata)
Na tagane e vakavuqa ni dau vosa e dua ena uabula tagane tamata. Gonetagane e dau vosa tudei ni tamata ni bera na uabularawa, me baleta e dua na gone tagane se itabagone.
Me vakataka ga e dua tale na tagane vakasucuna, e dua na tamata genome e rawata na X chromosome mai vei tinana kei koya Y chromosome mai vei tamana. Na tagane fetus e dau vakavurea na iwiliwili levu ni androgen kei na kena levu estrogen mai vua e dua na yalewa fetus. Na duidui oqo ena kedra iwiliwili na wekana yalewa steroid e sa nodra itavi sara ga na physiolvaki na duidui ka ra dau veidutaitaka kina na tamata mai vei ira na marama. Ena gauna ni yagodra, omoni na inaki yavalata androgen na kena tubu ena vakatorocaketaki ni ikarua ituvaki veiyacovi, sa solibula vakalevu na duidui ena kedrau maliwa na vakayalewa. Ia, e tiko eso na leqa e cake me baleti ira eso ivakadewa-vakatagane ena inter-vakayalewa tagane.


text:
Basikeli
Na basikeli, e vakatoka talega e dua na ivakarau ni bula se basikeli, e dua na motoka vakanukilia se tabana vakacici-vakanukilia, sega ni rawa-ka me caka ena dua na yasana, me dua na kena e rua na qiqi. Na Rider ni basikeli e vakatokai me cyclist, se bicyclist.
Na ivakarau taumada kei na configuration ni dua na ivakarau ni bula dodonu se "na basikeli ni veitaqomaki", sa veisau vakalailai mai na imatai ni sinucodo ni itaube ka a tauyavutaki ena loma ni 1885. Ia, e vuqa na veika matailalai era sa vakavinakataki sara, vakabibi mai na Lesumai ni iyaya kei na ituvatuva ni komipiuta ena kompiuta. Oqo e vakatarai kina e dua na veivakamatabokotaki ni inaki ituvaki me baleta e vuqa na mataqali vodo.


text:
Nona Vakadewa ni iVolatabu o Elias Hutter
DE DUA o sega ni rawa ni wilika na iVolatabu vakaIperiu, se o se sega mada ga ni bau raica e dua na kena ilavelave. Ia ena rairai uqeti iko mo vakamareqeta na iVolatabu sa toka rawa vei iko ena gauna qo, na nona sasaga na dauvakadidike ena ika16 ni senitiuri o Elias Hutter me tabaka e rua na itabataba vakaIperiu ni iVolatabu.
A sucu o Elias Hutter ena 1553 ena tauni lailai o Görlitz, sa toka nikua na tauni qori volekata na iyala ni vanua o Jamani, Poladi, kei Czech Republic. A vulica o Hutter ena Lutheran University mai Jena na vosa vakaIperiu kei na vosa vakaArame, lai dua sara na parofesa ni vosa vakaIperiu e Leipzig ni se qai yabaki 24. E kauai vakalevu ena ivakatagedegede ni vuli, mani tauyavutaka e Nuremberg e dua na koronivuli ni vuli vosa vakaIperiu, vaKirisi, vakaLatina kei na vosa vakaJamani. E rawa ni vulica e dua na vosa kece qori ena loma ga ni va na yabaki. E sega ni dua tale na koronivuli se univesiti ena gauna ya me vaka na kena e tauyavutaka o Hutter.
“VAKASAKITI NA ITABATABA QO”
A tabaka o Hutter ena 1587 na itabataba vakaIperiu ni Veiyalayalati Makawa. E vakatokai na itabataba qori me Derekh ha-Kodesh, e yavutaki ena Aisea 35:8 qai kena ibalebale na “Sala Savasava.” E tukuni ni “vakasakiti na itabataba qo” ena ivakarau ni volavola e vakayagataki kina, qai vukei ira vakalevu na gonevuli ena nodra vulica na vosa vakaIperiu.
Me kilai na vuna e yaga kina vakalevu na iVolatabu vakaIperiu i Hutter, e vinaka mo kila e liu e rua na ituvaki dredre ena sotava e dua ni wilika na iVolatabu vakaIperiu. Kena imatai, e duidui na matanivola e vakayagataki ra qai sega ni kila e levu. Kena ikarua, na ikuriliu kei na ikurimuri e rawa ni vakavu veilecayaki. Kena ivakaraitaki, na vosa vakaIperiu נפשׁ (vakadewataki me ne’phesh), e kena ibalebale “bula.” Ena Isikeli 18:4, e biu na ikuriliu ה (ha), e kena ibalebale “na.” Ni cokoti vata na ה (ha) kei na נפשׁ (ne’phesh), e basika kina na vosa הנפשׁ (han·ne’phesh), se “na bula.” O koya e sega ni kila na vosa vakaIperiu ena nanuma ni rau duidui na vosa הנפשׁ (han·ne’phesh) kei na נפשׁ (ne’phesh).
A vakayagataka o Hutter e dua na ivakarau vou ni volavola me vukei ira kina nona gonevuli. E wasewasea na vosa vakaIperiu, eso me kata, eso tale me kua ni kata. Na vosa e vakabibitaki e kata, na ikuriliu kei na ikurimuri e sega ni kata. Na iwalewale rawarawa qori e vukei ira na gonevuli mera kila na vosa * E kata na vosa e vakabibitaki, ia e sega ni kata na ikuriliu kei na ikurimuri. Dua na kena ivakaraitaki e laurai toka ena itaba, na ivakarau ni volavola e vakayagataka o Hutter ena nona vakadewa ni Isikeli 18:4, kei na iwalewale e muri ena ivakamacala e ra ni tikinivolatabu vata ga qori ena Reference Bible.bibi, qai yaga vakalevu ena nodra vuli vosa vakaIperiu. E vakayagataki tale ga na iwalewale qori ena ivakamacala e ra ni iVolatabu vakavalagi na New World Translation of the Holy Scriptures—With References.
ITABATABA VAKAIPERIU NI “VEIYALAYALATI VOU”
A tabaka tale ga o Hutter na Veiyalayalati Vou ena 12 na vosa. E tabaki mai Nuremberg ena 1599 na itabataba qori qai vakatokai me Nuremberg Polyglot. A vinakata o Hutter me dua tale ga na itabataba vakaIperiu. E kaya ni “sega ni dua na ka vua ke vakayagataka e dua na ilavo levu” me volia kina e dua na vakadewa vakaIperiu ni iVolatabu vaKirisi vaKarisito. Ia kena seva ni sega ni kunea e dua na kena ilavelave. * A mani nanuma me sa vakadewataka ga na Veiyalayalati Vou, mai na vosa vaKirisi ina vosa vakaIperiu. E solia vakatabakidua sara ga nona gauna o Hutter ena vakadewa, mani vakaotia ena loma ni dua ga na yabaki!
Na cava e kilai me baleta na vakadewa vakaIperiu ni iVolatabu vaKirisi vaKarisito i Hutter? E tukuna o Franz Delitzsch na dauvakadidike ni vosa vakaIperiu ena ika19 ni senitiuri, ni laurai ena nona vakadewa vakaIperiu o Hutter ni kila vinaka na vosa era sega mada ga ni kila e levu na lotu vaKarisito. E kaya tale o Franz ni yaga me wiliki na vakadewa i Hutter, ni levu na gauna e donu vinaka sara ga na vosa e digia me vakayagataka.
YAGA VAKALEVU
A sega ni vutuniyau o Hutter ena nona vakadewa ni iVolatabu ni sega ni levu era volia. Ia e yaga vakalevu nona cakacaka. Kena ivakaraitaki, ena 1661 a vakavoutaka qai tabaka tale o William Robertson na vakadewa vakaIperiu ni Veiyalayalati Vou i Hutter. A cakava tale ga qori o Richard Caddick ena 1798. Ni vakadewa mai na vosa vaKirisi taumada, a vakacuruma o Hutter na yaca “Jiova” (יהוה, JHVH) ena vanua e laurai kina na icavuti Kyʹri·os (Turaga) kei na The·osʹ (Kalou). E cakava qori ke raica ni lavetaki mai na iVolatabu vakaIperiu na tikinivolatabu se kila ni vakaibalebaletaki tiko vei Jiova. E talei dina na ka e cakava o Hutter ni levu na vakadewa ni Veiyalayalati Vou sa sega ni vakayagataka na yaca ni Kalou. Ia na vakadewa i Hutter e vakayagataka na yaca ni Kalou, e ivakadinadina qori ni dodonu me vakalesui na yaca ni Kalou ena iVolatabu vaKirisi vaKarisito.
Dua tale na gauna o raica na yaca ni Kalou, Jiova, ena iVolatabu vaKirisi vaKarisito se na ivakamacala e ra ni Reference Bible, nanuma sara nona cakacaka o Elias Hutter kei na nona vakadewa vakasakiti ni iVolatabu vakaIperiu.
^ para. 7 Raica na ikarua ni ivakamacala e ra ni Isikeli 18:4 kei na iKuri 3B ena Reference Bible.
^ para. 9 Era bau vakadewataka tale ga eso na dauvakadidike na Veiyalayalati Vou ena vosa vakaIperiu. Dua vei ira qori o Simon Atoumanos e dua na bete ni Byzantine ena 1360. Dua tale o Oswald Schreckenfuchs na dauvakadidike ni Jamani ena 1565. A sega ni tabaki na nodrau vakadewa, qai sega sara ga ni bau kune ena dua na vanua.


text: 22 “Ke o raica ni lako sese na nona bulumakau tagane se nona sipi na tacimu, kua ni nakita mo vakawaletaka.+ Mo kauta lesu vua na tacimu.2 Ia ke sega ni tiko voleka vei iko na tacimu se o sega ni kilai koya, mo kauta na manumanu i nomu vale, mo maroroya tiko ga me yacova ni sa vaqara mai na tacimu. Mo qai vakasuka vua.+3 Mo cakava tale ga qori ena nona asa, nona isulu, kei na cava ga e vakayalia na tacimu o qai kunea. Mo kua sara ni vakawaletaka.4 “Ke o raica ni lutu tu e gaunisala na nona asa se bulumakau tagane na tacimu, kua ni nakita mo vakawaletaka. Mo vukei koya sara ga me vakaduria na manumanu.+5 “Me kua ni dara na isulu ni tagane na yalewa, se me dara na isulu ni yalewa na tagane. Ni o koya e cakava qori e sevaka o Jiova na nomu Kalou.6 “Ke o donuya e gaunisala na sova ni manumanuvuka e tu e loma na luvena se na yaloka, se mani tu ena vunikau se na qele qai ovica tiko o tinatina na luvena se na yaloka, mo kua ni kauta vata na tinatina kei na luvena.+7 Mo vakasava na tinatina, ia o rawa ni kauta na luvena me nomu. Cakava qo mo vinaka kina, mo bula dede tale ga.8 “Ke o tara e dua na vale vou, mo cakava tale ga na bai ni nomu delanivale,+ me kua ni beitaki na nomu vale ena vakadavedra ni lutu mai kina e dua.9 “Kua ni kaburaka vata e rua na mataqali sorenikau+ ena nomu loganivaini. Ke sega, ena soli kece ena tikina tabu na vua ni sorenikau o kaburaka kei na vua ni loganivaini.10 “Mo kua ni biuta vata+ na bulumakau tagane kei na asa ni o siviyara.11 “Mo kua ni dara na isulu e tali vata+ kina na vutinisipi kei na lineni.12 “Mo cakava na iukuuku ni isulu ena tutuna vava ni isulu o dara.+13 “Ke dua na tagane e taura e dua na yalewa me watina erau qai veiyacovi, ia e qai cati yalewa,*14 e beitaki yalewa ni ca nona ivakarau qai vakacacana na yaca i yalewa, ni kaya: ‘Au sa taura na yalewa qo, ia ni keirau veiyacovi, au sega ni kunea e dua na ivakadinadina ni se goneyalewa o koya,’15 me qai lako vei ira na qase ena matamatanikoro o tamana kei tinana, me rau kauta tale ga na ivakadinadina ni nona se bera ni taratagane o yalewa.16 Me kaya o tamai yalewa vei ira na qase, ‘Au soli luvequ yalewa me watina na tagane qo, ia e cati* koya17 qai beitaki yalewa ni ca na nona ivakarau ni kaya: “Au sa qai kila ni sega ni dua na ivakadinadina ni nona se bera ni taratagane na luvemu.” Sa tu qo na ivakadinadina ni se bera ni taratagane o luvequ.’ Oti oya me rau tevuka sara na isulu e matadra na qase ni koro.18 Mera qai kauti tagane o ira na qase ni koro,+ ra qai kuitataki koya.+19 Era na totogitaki koya me sauma vei tamai yalewa e 100 na sikeli* siliva, ni sa vakarogocataka e dua na goneyalewa ni Isireli,+ ia ena watina tiko ga o yalewa. Ena sega ni vakatarai me sereki yalewa ena nona bula taucoko.20 “Ke dina na veibeitaki qai sega na ivakadinadina ni se bera ni taratagane o yalewa,21 mera kauti yalewa ina icurucuru ni vale i tamana, mera qai vakaviriki koya ena vatu na tagane ni nona koro me mate sara, ni sa cakava e dua na ivalavala vakamadua+ e Isireli ni veiyacovi tawadodonu* ena vale i tamana.+ Mo kauta laivi gona na ka ca mai na kemuni maliwa.+22 “Ke dua na tagane e kune ni mocevata kei na dua na yalewa e watina e dua tale na tagane, me rau mate ruarua, na tagane e mocevata na yalewa, o yalewa tale ga.+ Mo kauta laivi na ka ca mai Isireli.23 “Ke dua na goneyalewa sa musuki tu vua e dua na tagane, qai sotavi koya ena koro e dua tale na tagane, mani mocevata kei koya,24 moni kauti rau ruarua ina matamatanikoro oya, ni vakaviriki rau ena vatu me rau mate, o yalewa ni a sega ni qoqolou ena koro, o tagane tale ga ni a vakamaduataka na wati wekana.+ Moni kauta laivi na ka ca mai na kemuni maliwa.25 “Ia ke mani dua na tagane e sotava ena lomanivanua na yalewa sa musuki oti tu, e vesuki koya o tagane qai kucuva, me mate duadua ga na tagane e kucuvi koya,26 mo kua ni cakava vei yalewa e dua na ka. E sega ni dua na nona cala o yalewa me vakamatei kina. Na kisi qo e tautauvata ga na nona ciciva e dua na tagane na wekana qai labati koya.+27 Ni a sotavi goneyalewa o koya ena lomanivanua, a qoqolou tale ga na goneyalewa sa veimusumusuki tu, ia e sega ni dua e vakabulai koya.28 “Ke dua na tagane e sotava e dua na goneyalewa se sega ni taratagane, se sega ni veimusumusuki, e tauri koya qai mocevata kei koya, erau qai kune,+29 na tagane e mocevata kei yalewa me solia e 50 na sikeli siliva vei tamai yalewa, ena qai watina na yalewa.+ Ni sa vakamadualaki yalewa oti, ena sega ni vakatarai me sereki yalewa ena nona bula taucoko.30 “Me kua ni dua na tagane me taura na wati tamana, me kua kina ni beci tamana*+ o koya.


text:
All Blacks – Sagai me laurai totolo nai wali ni leqa.
Written by Atu Kurumudu on July 11, 2022
Sega ni levu na gauna me laurai ena timi ni All Blacks na levu ni cala e dau vakayacora ena loma ni rara.
Ia , nai vakadinadina e vakavotui saraga mai ena nodratou a druka ena kai 23-12 vei ireland mai Dunedin ena bogi ni Vakarauwai.
Dodonu mena vakavinakataki na – ‘discipline’ ena gauna ni qito ni bera ni vakayacori na i otioti ni nodratou sota ena mua ni macawa oqo. Vica talega na kudru e basika ena vuku ni tikite damudamu [red card] ka soli vei Angus Ta’avao kei na rua na tikite dromodromo vei Leicester Fainga’anuku kei na duru o Ofa Tuugafasi. Soli kece tiko na card oqo ena imatai ni veimama.
Kalougata talega na timi ni All Blacks ni sega ni soli vei Ireland e dua na penalty try ena veivesu totolo ka vakayacorna o Tuugafasi vei Farry Ringrose ena gauna ratou a kabakoro cake kina. Ke a sega na veivesu totolo oya ke a dua talega na sikoa rairai vinaka ratou rawa ni tabaka na timi ni Ireland.
Nuidei na timi ni All Blacks ni na nodratou tale nai karua ni qito ni oti nodratou a druka saraga vaka ca na Ireland ena i matai ni qito e Eden Park ena kai 42-19.
Vei ira na dau vakamuria na timi ni All Blacks era kaya , ni malumalumu makawa ga e tiko ena timi e se laurai tikoga ena gauna oqo.
source:Richard Knowler [dua ka dau volavola ena Stuff.co]


text:
O Cei o Ira na Nefilimi?
Kena isau vakaivolatabu
Era tuwawa voravora na Nefilimi, era luvedra na agilosi ca era mai veiyacovi kei ira na yalewa ni vuravura ena gauna i Noa. a
E kaya na iVolatabu nira “raica na luve ni Kalou dina na totoka ni kedra irairai na luvedra yalewa na tamata.” (Vakatekivu 6:2) O ira na ‘luve ni Kalou’ qori era kabula vakayalo, era talaidredre vua na Kalou nira “biuta na nodra itikotiko dodonu” mai lomalagi. Era liatamata qai “taura me watidra o koya ga era digitaka.”—Juta 6; Vakatekivu 6:2.
Era sucu ena vakawati qori eso na tamata lelevu. (Vakatekivu 6:4) Era dau veivakasagai na Nefilimi, qai sinai o vuravura ena nodra ivalavala kaukaua. (Vakatekivu 6:13) E vakatokai ira na iVolatabu mera “tamata qaqa ni gauna makawa ra qai tamata rogo.” (Vakatekivu 6:4) E sega ni dua na ka vinaka mera qoroi kina na Nefilimi, era kilai ga ena nodra voravora kei na nodra dau veivakarerei.—Vakatekivu 6:5; Tiko Voli Mai na Lekutu 13:33. b
Rai cala me baleti ira na Nefilimi
Rai cala: Era se bula tiko e vuravura nikua na Nefilimi.
Ka dina: A luvuca o Jiova na vuravura makawa ni sa rui levu kina na ivalavala voravora. Era vakarusai vata kei ira na daucaka ca na Nefilimi. A nanumi Noa ga kei na nona vuvale o Jiova, ratou mani bula ena waluvu.—Vakatekivu 6:9; 7:12, 13, 23; 2 Pita 2:5.
Rai cala: Era tamata na tamadra na Nefilimi.
Ka dina: Era vakatokai na tamadra na Nefilimi mera “luve ni Kalou dina.” (Vakatekivu 6:2) E cavuti tale ga qori ena iVolatabu vei ira na agilosi. (Jope 1:6; 2:1; 38:7) A rawa nira vukici ira na agilosi mera tamata. (Vakatekivu 19:1-5; Josua 5:13-15) Na yapositolo o Pita a cavuti ira “na kabula vakayalo ena valeniveivesu, era a talaidredre ena gauna a wawa voli kina ena vosota na Kalou ena siga i Noa.” (1 Pita 3:19, 20) Ena vakasama vata qori, a vakamacalataka o Juta ni so na agilosi “era sega ni tudei . . . ena nodra vanua nira biuta na nodra itikotiko dodonu.”—Juta 6.
Rai cala: Era agilosi talaidredre na Nefilimi.
Ka dina: Ni laurai na ikotokoto, e kilai mai na ka e tukuni ena Vakatekivu 6:4 nira sega ni agilosi na Nefilimi. Era tamata lelevu, era luvedra na agilosi era liatamata mera veiyacovi kei ira na yalewa e vuravura. Era “taura me watidra” na agilosi “o koya ga era digitaka,” ia e kaya o Jiova ni na vakarusa na vuravura e sega ni doka na Kalou ni oti e 120 na yabaki. (Vakatekivu 6:1-3) E kaya na iVolatabu ni “gauna qori,” era liatamata kina na agilosi ra qai “veiyacovi . . . kei na luvedra yalewa na tamata.” Era sucu kina na “tamata qaqa ni gauna makawa,” o ira na Nefilimi.—Vakatekivu 6:4.
a Na vosa vakaIperiu e vakadewataki me “Nefilimi” e kena ibalebale “Dauveivakabalei.” E kaya na ivola Wilson’s Old Testament Word Studies ni vosa ya e vakaibalebaletaki “vei ira era vakavuna na nodra bale na tamata nira vakayacora vei ira na ivalavala kaukaua se ra butakoci ira.”
b Ni ratou raica na yamata ni Isireli eratou vakamacalataki ena Tiko Voli Mai na Lekutu 13:33 na kedra vakaitamera na kai Kenani, eratou rairai vakasamataki ira sara na Nefilimi era se mate ena vica vata na senitiuri e liu.—Vakatekivu 7:21-23.


text:
Waqa (dauveivoli)
Na waqa e dua na waqa ni dauveivoli e dau vakayagataki me kauta pasidia, ka so na gauna ni lori kei na kako, ena loma ni dua na yago e wai. E dua na waqa pasidia ka levu na kena yawa, me vaka e Venice, Itali, e dau vakatokai ena so na gauna me wai basi se wai tekisi. Na waqa e dua na tiki ni ivakarau ni bula kauti raraba ena vuqa na siti kei na yanuyanu, e rawa ni solia na vakawawa na veitikina ena dua na isau turaga levu ka lailai sobu mai na kena ena wavu se qara. E rawa ni vakatokai talega na waqa me baleta na ituvaki levu cake (me vaka na balavu ni vanua ena loma ni wai me vaka e Wasawasa Mediterraneanna wai ni waqa, vakabibi ke ra kauta tiko na lori.


text:
Na Cava na Vunau Koula?
Kena isau vakaivolatabu
Na vosa “Vunau Koula” e sega ni volai ena iVolatabu. Ia e levu era vakayagataka na vosa qo, mera vakaibalebaletaka na ivakarau ni bula a vakavulica o Jisu. E kaya o Jisu ena nona Vunau ena Ulunivanua: “Na ka kece dou vinakata mera cakava vei kemudou na tamata, dou cakava tale ga vei ira.” (Maciu 7:12; Luke 6:31) E dau vakamacalataki tale ga va qo na Vunau Koula: “Cakava vei ira eso tale, na ka o vinakata me caka vei iko.”—Encyclopedia of Philosophy.
Cava na ibalebale ni Vunau Koula?
Na Vunau Koula, e uqeti keda meda cakava vei ira eso tale na ka eda vinakata me caka vei keda. Kena ivakaraitaki, levu era dau marautaka nira dokai, kauaitaki ra qai lomani. Koya gona, ‘meda cakava tale ga’ qori vei ira eso tale.—Luke 6:31.
Cava e yaga kina na Vunau Koula?
Eda rawa ni muria na Vunau Koula ena ivakarau ni noda bula kece. Kena ivakaraitaki, e rawa ni . . .
Dei kina na vakawati.—Efeso 5:28, 33.
Vukei ira na itubutubu ena nodra tuberi na gone.—Efeso 6:4.
Ra veimaliwai vinaka kina na veitokani, tiko veitikivi, kei ira na cakacaka vata.—Vosa Vakaibalebale 3:27, 28; Kolosa 3:13.
Eda rawa ni raica tale ga e levu na ivakavuvuli ni Vunau Koula ena iVolatabu ena Veiyalayalati Makawa. Na ka e vakavuvulitaka qo o Jisu, e vakabibitaki “ena Lawa [na imatai ni lima na ivola ena iVolatabu] kei na ka era vola na Parofita [na ivola vakaparofisai].” (Maciu 7:12) Kena ibalebale, na Vunau Koula e okati kina na ka dina ena Veiyalayalati Makawa: lomani ira na kainoda.—Roma 13:8-10.
Vakacava eda muria ga na Vunau Koula meda rawaka kina vei ira eso tale?
Sega. E vakabibitaki ena Vunau Koula na noda dausoli ka. Ni tukuna o Jisu na Vunau Koula, e vakavulica meda lomani ira na tamata kece ga, wili kina o ira na keda na meca. (Luke 6:27-31, 35) E uqeti keda gona na Vunau Koula, meda caka vinaka vei ira kece na tamata.
O na muria vakacava na Vunau Koula?
1. Dau veikauaitaki. Kauaitaki ira oni tiko veitikivi. Kena ivakaraitaki, ke o raica e dua e levu nona iyaya ni volivoli, o rogoca e dua e curu i valenibula, se yalolailai e dua drau cakacaka vata. Ni o “kauaitaka na ka . . . e baleti ira eso tale,” o na kila kina na ka mo kaya se cakava mo rawa ni veivuke kina.—Filipai 2:4.
2. Dau veinanumi. Biuti iko ena kena ituvaki e dua e sotava tu na ituvaki dredre. Cava o na vakila ena ituvaki qori? (Roma 12:15) Qori ena uqeti iko mo vukei ira.
3. Dau yalorawarawa. Eda duidui kece. Na ka era vinakata eso tale me caka vei ira, ena rairai duidui mai na ka o vinakata mera cakava vei iko. Koya gona, mai na levu na sala o rawa ni vukei ira kina, cakava na ka era na marautaka vakalevu.—1 Korinica 10:24.


text: 8 E kaci tiko o vuku?E tabalaka tiko na domona o yalomatua?+2 Ena vanua cecere+ e batinisala,E duri tiko ena basoganisala.3 Ena yasa ni matamata me curu ina koro,Ena icurucuru ni katuba,E kaci tiko ga vakadomoilevu:+4 “Au kacivi kemuni tiko,Me rogo yani na domoqu vei kemuni kece.*5 O kemuni na yalowai moni vulica na yalomatua,+O kemuni na lialia moni rawata na lomavuku.6 Moni vakarorogo ni bibi na ka au tukuna,Na tebenigusuqu e cavuta na ka dodonu,7 Ni cavuta vakamalua na gusuqu na ka dina,Na tebenigusuqu e sevaka na ka ca.8 E dodonu na ka kece e cavuta na gusuqu.E sega kina na ka takelo se veve.9 E donu kece vei ira na yalomatuaE dina vei ira na kunea na kilaka.10 Moni digia na noqu veivakavulici me kua na siliva,Kei na kilaka me kua na koula talei,+11 Ni vinaka sara na vuku mai na lase,*E sega ni vakatauvatani rawa kei na vo ni veika talei.12 O yau o vuku, au tiko vata kei yalomatua,Au rawata na kilaka kei na raiyawa.+13 Na ibalebale ni rerevaki Jiova meda cata na ka ca.+Au cata na qaciqacia kei na dokadoka,+ na ivakarau ca kei na vosa lasu.+14 E tu vei au na ivakasala vinaka kei na vuku,+E noqu na yalomatua+ kei na kaukaua.+15 Ena vukuqu era veiliutaki tiko ga na tui,Era lewa vakadodonu kina na vakailesilesi lelevu.+16 Ena vukuqu era veiliutaki tiko ga na iliuliu,Era lewa vakadodonu kina na turaga.17 Au lomani ira na lomani au,Era kunei au o ira na qarai au tiko.+18 E tu vei au na iyau kei na lagilagi,Na iyau tudei* kei na yalododonu.19 Na vuaqu e vinaka mai na koula, io na koula savasava,Kei na ka au solia e uasivia na siliva talei.+20 Au muria na sala ni yalododonu,Ena loma ni sala ni lewadodonu,21 Au solia na ivotavota vinaka vei ira na lomani au,Au vakasinaita na nodra valeniyau.22 “E buli au o Jiova meu itekitekivu ni nona cakacaka,+Na imatai ni ka e cakava ena gauna makawa sara.+23 Au a vakatikori mai liu sara,*+Mai na ivakatekivu, na gauna se bera kina o vuravura.+24 Ni se sega na wai titobu au a sucu,*+Ni se sega na ivurevure e vuabale kina na wai.25 Ni bera ni tauyavutaki na veiulunivanua,Ni bera na veidelana au a sucu,26 Ni bera ni bulia o koya na vuravura kei na kena vanuaSe na imatai ni ibinibini qele e vuravura.27 Ni vakarautaka o koya na lomalagi,+ au a tiko e kea,Ni vakarautaka na vunilagi* ena delaniwai,+28 Ni vakataudeitaka na o mai cake,Ni tauyavutaka o koya na ivurevure ni wai titobu,29 Ni vakarota na wasawasaMe kua ni sivia na nona lewa na kena wai,+Ni vakarautaka* na yavu ni vuravura,30 Au a tiko e yasana meu matai ligamaqosa.+E taleitaki au vakalevu+ ena veisiga,Au marau tiko e matana ena gauna kece,+31 Au marautaka na nona vuravura sa tawa tu,Au taleitaki ira vakalevu na luve ni tamata.*32 Ia qo kemuni na luvequ, moni rogoci au,Io era marau o ira na muria na noqu sala.33 Moni rogoca na ivakavuvuli+ moni vuku kina,Moni kua ni vakawalena.34 E marau na tamata e rogoci auNi lako mai vakamataka* ena noqu katuba e veisiga,Ni wawa volekata tiko na duru ni noqu katuba,35 O koya e kunei au ena kunea na bula,+Ena vakadonui koya o Jiova.36 Ia o koya e vakawaleni au e vakaleqai koya ga,Kei ira na cati au era taleitaka na mate.”+


text:
O Cei o Papiloni na Ka Levu?
Kena isau vakaivolatabu
E vakamacalataki ena ivola na Vakatakila na itukutuku me baleti Papiloni na Ka Levu. E vakatakarakarataka na isoqosoqo ni lotu lasu kece kei vuravura e cata na Kalou. a (Vakatakila 14:8; 17:5; 18:21) Era duidui na veimatalotu qori, ia e dua ga na nodra inaki oya mera yawaki keda mai na sokalou vei Jiova.—Vakarua 4:35.
Sala me kilai kina o Papiloni na Ka Levu
Na ivakatakilakila kei Papiloni na Ka Levu. Na iVolatabu e vakamacalataki koya ni dua na ‘yalewa saqamua’ qai volai e yadrena “na yaca vuni: ‘Papiloni na Ka Levu.’” (Vakatakila 17:1, 3, 5) Era tu ena ivola na Vakatakila e levu na “ivakatakilakila.” Meda nanuma tiko ni o Papiloni na Ka Levu e ivakatakarakara ga, e sega ni dua na yalewa dina. (Vakatakila 1:1) Me kena ikuri, ni tukuni ni “dabe toka ena wai levu”, e vakatakarakarataki ira na “tamata, na ilala levu, na veimatanitu kei na duivosavosa.” (Vakatakila 17:1, 15) Ena sega ni cakava rawa qori e dua na yalewa e vuravura.
Papiloni na Ka Levu e dusia na veika vakavuravura. E kilai me “korolevu e nodra ranadi na tui kece kei vuravura.” (Vakatakila 17:18) E levu na ka e solia tu e vuravura o Papiloni na Ka Levu, e levu tale ga nona veivakamuai.
Papiloni na Ka Levu e dua na isoqosoqo vakalotu, sega ni isoqosoqo vakapolitiki se vakabisinisi. E kilai me vanua ni sokalou ena gauna makawa o Papiloni ni vanua ni “vakadraudrau” kei na “cakaisausau.” (Aisea 47:1, 12, 13; Jeremaia 50:1, 2, 38) Qo na vanua e tauyavu kina na lotu lasu e veisaqasaqa kei na sokalou e vakadonuya na Kalou o Jiova. (Vakatekivu 10:8, 9; 11:2-4, 8) Era vakalevulevui ira na iliuliu ni Papiloni vei Jiova kei na sokalou e dodonu me caka duadua ga vua. (Aisea 14:4, 13, 14; Taniela 5:2-4, 23) E kilai o Papiloni na Ka Levu me “dau vakatevoro,” e dusi koya tale ga me dua na isoqosoqo lotu.—Vakatakila 18:23.
O Papiloni na Ka Levu e sega ni rawa ni isoqosoqo vakapolitiki, nira tagicaki koya na veitui kei vuravura. (Vakatakila 17:1, 2; 18:9) E sega tale ga ni isoqosoqo ni bisinisi baleta na iVolatabu e vakaduiduitaki koya vei ira na “dauveivoli e vuravura.”—Vakatakila 18:11, 15.
E veisemati na kedrau itukutuku o lotu lasu kei Papiloni na Ka Levu. sega ni vakavulici keda me baleti Jiova o lotu lasu, ia e veivakamuai ena nodra qaravi eso tale na kalou. E vakayacana qo na iVolatabu me “saqamua vakayalo.” (Vunau ni Soro 20:6; Lako Yani 34:15, 16) Na vakabauta ni Letoluvakalou, ni bula tale tiko na yalo nida sa mate kei na vakayagataki ni droini se itaba ena sokalou, a tekivu ga mai Papiloni qai tete ina lotu lasu kece kei vuravura. O ira na lotu qori era wakia vata nodra sokalou kei na nodra lomani vuravura. E vakaraitaka kina na iVolatabu nira tawayalodina ra qai dauveibutakoci.—Jemesa 4:4.
Na levu ni yau kei na veika lelevu e taukena o Lotu Lasu e veisemati sara ga kei na droini e vakaraitaka na ivolatabu me baleti Papiloni na Ka Levu, ni ‘tokara na isulu lokaloka kei na isulu kulakula’ qai “uku ena koula, vatu talei, kei na mataniciva.” (Vakatakila 17:4) O Papiloni na Ka Levu e ivurevure ni “ka vakasisila kece kei vuravura”, e vakaraitaka tale ga na itovo kei na ivakavuvuli e sega ni dokai kina na Kalou. (Vakatakila 17:5) Era tiki gona kei Lotu Lasu na “tamata, na ilala levu, na veimatanitu kei na duivosavosa” ra qai tokoni Papiloni na Ka Levu.—Vakatakila 17:15.
O Papiloni na Ka Levu e vakavuna nodra mate o “ira kece era vakamatei e vuravura.” (Vakatakila 18:24) Ena veitabagauna me yaco mai nikua, o Lotu Lasu e sega wale ga ni tekivuna na ivalu e dela i vuravura, kei na nodra veiraravui na batikadi, e vakavulica tale ga na lasu me baleti Jiova na Kalou dauloloma. (1 Joni 4:8) Na ituvaki qo e vakavuna na vakadave dra e vuravura. Ia, o ira na via vakamarautaka na Kalou, mera tawasei ira vei Lotu Lasu ena nodra “lako tani mai vua.”—Vakatakila 18:4; 2 Korinica 6:14-17.
a Raica na ulutaga, “Au na Kunea Vakacava na Lotu Dina?”


text:
SERE VOU_ “LULUQA”- VOQA VOU NI SICI NI WAIDRANU.
Written by Rosena Volavola on September 30, 2022
‘VOQA VOU NI SICI NI WAIDRANU” – Oqo na matasere, ka liutaka tiko na cauravou ni Serea, mai Naitasiri, ka qai sevu ni nodratou sere me voqa voutaki ena VITIFM.
“LULUQA”- Na sere oqo, e talanoataki kina na nodrau bula ni veimosimositi na veitau e rua oqo, ia ka rau veitavaleni dina ga. Na goneyalewa oqo o Lela, e cavu tu mai Savusavu e Vanualevu, na gonetagane o Nacanieli e cauravou ni Teci mai na Yatu Yasawa.
E sa qai mai mositi goneyalewa tu na ka sa mai yaco me baleta na nona daulomani ni sa dodomo tale tiko i tuba. Sa qai mai saga tu o goneyalewa me raica edua na gaunisala cava me na rawa ni lesuvi koya tale kina o cauravou. Sa qai mai wewe ni gusui goneyalewa tu yani na vosa”Keu au kila ni na mai Yaco na leqa qo,me a se kua ga”


text:
Manumanu kila e vitu na uluna e cabe mai wasawasa (1-10)
Manumanu kila e rua na kena ileu e lako mai vuravura (11-13)
iVakatakarakara ni manumanu e vitu na uluna (14, 15)
iVakatakilakila kei na naba ni manumanu kila (16-18)
13 Sa qai mai duri tu vakadua o koya* ena nuku ni matasawa.Au qai raica e dua na manumanu kila+ ni cabe mai wasawasa,+ e tini na kena ileu, e vitu na uluna, na kena ileu kece e yadua na isala vakatui, e volai e uluna yadua na yaca e vosabeci kina na Kalou.2 Na manumanu kila au raica qo e vaka na lepate, ia na yavana e vaka na yava ni bea, na gusuna e vaka na gusu ni laione. E solia na gata levu+ vua na manumanu kila na nona kaukaua, na nona idabedabe vakaturaga, kei na levu na lewa.+3 Au raica sara ni dua vei ira na uluna e vaka ga e vakamavoataki me mate kina, ia e sa mavo na nona mavoa a voleka kina ni mate,+ e qai muria na manumanu kila o vuravura taucoko ena qoroqoro.4 Era qarava na gata a solia na lewa vua na manumanu kila, era qarava na manumanu kila nira kaya: “O cei e vakataki koya na manumanu kila, o cei e rawa ni vala kei koya?”5 E soli vua na gusu me vosa vakaviavialevu, me vosa veibeci, e soli tale ga me lewa me 42 na vula.+6 E mani tekivu vosabeca na Kalou na gusuna,+ e vosabeca na yacana, na nona itikotiko, kei ira mada ga na tiko mai lomalagi.+7 E vakatarai me vala kei ira na yalosavasava me vakamalumalumutaki ira,+ e soli tale ga vua na kaukaua me lewai ira na yavusa kece, na tamata kece, o ira na duivosavosa, kei na veimatanitu.8 Era na qaravi koya o ira kece na tiko e vuravura. Mai na ivakatekivu kei vuravura, e sega ni dua e bau volai na yacana ena nona ivolavivigi ni bula+ na Lami sa vakamatei.+9 O koya e vakadaligana, me rogoca sara.+10 O koya e nakiti me vesu, ena vesu ga. O koya e veivakamatei ena iseleiwau, me vakamatei ena iseleiwau.+ Qo na vuna ena vinakati kina vei ira na yalosavasava+ na vosota+ kei na vakabauta.+11 Au qai raica e dua tale na manumanu kila e lako cake mai vuravura, e rua na kena ileu me vaka na lami, ia e vosa me vaka na gata levu.+12 E vakaraitaka o koya na kaukaua kece ni imatai ni manumanu kila,+ ni rai tu na imatai ni manumanu kila. E vakasaurarataki vuravura kei ira na tiko kina mera qarava na imatai ni manumanu kila, na manumanu sa mavo na nona mavoa.+13 E cakava na ivakatakilakila lelevu, e bau vakavuna me lutu na bukawaqa mai lomalagi i vuravura nira rai tu na kawatamata.14 E vakacalai ira na tiko e vuravura ena vuku ni ivakatakilakila e vakatarai me cakava ni rai tu na manumanu kila, e tukuna tale ga vei ira na tiko e vuravura mera cakava e dua na ivakatakarakara+ ni manumanu kila a vakamavoataki ena iseleiwau, ia sa bula tale.+15 E qai vakatarai me solia na icegu vua na ivakatakarakara ni manumanu kila, me vosa kina, me vakamatei ira kece tale ga era sega ni qarava na ivakatakarakara ni manumanu kila.16 E vakasaurarataka na tamata kece—na vetaira kei na vetaicake, na vutuniyau kei na dravudravua, o ira na galala kei na bobula—me vakatakilakilataki na ligadra imatau se na yadredra,+17 me kua ni dua e volia rawa e dua na ka, se volitaka e dua na ka, vakavo ga o koya e tu vua na ivakatakilakila, na yaca+ ni manumanu kila, se naba ni yacana.+18 Ena yaga i ke na vuku: O koya e yalomatua me cakacakataka na naba ni manumanu kila, ni naba ni tamata, na kena naba na 666.+


text: 16 “Vakananuma na vula o Epipi,* soqova tale ga na Lakosivia vei Jiova na nomu Kalou,+ ni a kauti iko tani mai Ijipita o Jiova na nomu Kalou ena bogi ena vula o Epipi.+2 Mo cabora na isoro ni Lakosivia vei Jiova na nomu Kalou,+ mai na nomu qelenisipi kei na qelenibulumakau,+ ena vanua e digia o Jiova me tiko kina na yacana.+3 Mo kua ni kania vata kei na ka e vakaleveni,+ ia me vitu na siga na nomu kania tiko na madrai e sega ni vakaleveni, na madrai ni rarawa, ni o biubiu totolo mai na vanua o Ijipita.+ Cakava qo mo nanuma kina na siga o biuta kina na vanua o Ijipita ena nomu bula taucoko.+4 Me kua ni dua na falawa wiwi sa bali oti e laurai vei iko ena nomu veiyasana kece me vitu na siga,+ se me vo tu ena bogi taucoko me yacova na mataka tarava+ e dua na lewe ni manumanu o na cabora ena yakavi ni imatai ni siga.5 Ena sega ni vakatarai mo cabora na isoro ni Lakosivia ena koro cava ga e solia vei iko o Jiova na nomu Kalou.6 Me vakayacori ga ena vanua e digia o Jiova na nomu Kalou me tiko kina na yacana. Mo cabora na isoro ni Lakosivia ena yakavi ni dromu ga na matanisiga,+ ena gauna a loku mo biuti Ijipita mai kina.7 Mo vakasaqara qai kania+ ena vanua ena digia+ o Jiova na nomu Kalou, o rawa ni qai lesu ina nomu valelaca ena mataka.8 O na kania na madrai sega ni vakaleveni me ono na siga, ia ena dua na soqoni bibi vei Jiova na nomu Kalou ena ikavitu ni siga. Mo kua ni cakava kina e dua na cakacaka.+9 “Mo wilika e vitu na macawa. Mo tekivu wilika na vitu na macawa mai na imatai ni gauna o dodoka kina na iseletakelo ina loga ni covuata.+10 Mo qai marautaka na Soqo ni Macawa vei Jiova na nomuni Kalou+ ena isolisoli sega ni lavaki mai ligamu, solia me vaka na levu ni ka e vakalougatataki iko+ kina o Jiova na nomu Kalou.11 Mo marau vakalevu ena mata i Jiova na nomu Kalou, o iko kei na luvemu tagane, na luvemu yalewa, na nomu tagane bobula, na nomu yalewa bobula, na Livai e tiko e loma ni nomu koro,* o koya e tiko vulagi, na gone e sega ni vakatamani,* kei na yada ena kemuni maliwa, ena vanua e digia o Jiova na nomu Kalou me tiko kina na yacana.+12 Nanuma tiko ni o bobula tu mai na vanua o Ijipita,+ mo muria qai vakayacora sara na lawa qo.13 “Mo marautaka na Soqo ni Valetabanikau*+ me vitu na siga ni o lai kumukumuni mai na nomu rara ni butu covuata, kei na nomu ikeli ni waiwai kei na waini.14 Mo marau vakalevu ena gauna ni soqo,+ o iko kei na luvemu tagane, na luvemu yalewa, na nomu tagane bobula, na nomu yalewa bobula, na Livai, o koya e tiko vulagi, na gone e sega ni vakatamani, kei na yada era tiko e loma ni nomu koro.15 Ena vitu na siga o na marautaka tiko kina na soqo+ vei Jiova na nomu Kalou ena vanua e digia o Jiova, ni na vakalougatataka o Jiova na nomu Kalou na nomu vuaniqele taucoko kei na ka kece o cakava,+ o na qai marau vakalevu.+16 “Me vakatolu e veiyabaki na nodra rairai ena mata i Jiova na nomu Kalou na tagane kece ena vanua e digia o koya: ena Soqo ni Madrai Sega ni Vakaleveni,+ ena Soqo ni Macawa,+ kei na Soqo ni Valetabanikau,*+ me kua ni dua vei ira me ligalala yani ena mata i Jiova.17 Na isolisoli e kauta yani na tamata yadua me vakatau ga ena veivakalougatataki e solia vei iko+ o Jiova na nomu Kalou.18 “Mo lesi ira na turaganilewa+ kei na turaga ni yavusa yadua, ena koro kece* e solia vei iko o Jiova na nomu Kalou, mera qai vakataulewa vakadodonu vei ira na tamata.19 Mo kua ni vakatanitaka na lewa,+ kua ni veivakaduiduitaki+ se ciqoma na veivaqumi, ni dau vakamatabokotaka na matadra na vuku+ na veivaqumi, qai vakatanitaka na nona vosa na yalododonu.20 Na lewadodonu—na lewadodonu ga mo qara,+ mo bula tiko ga kina, mo taukena tale ga na vanua e solia tiko vei iko o Jiova na nomu Kalou.21 “Mo kua ni tea e dua na vunikau me nomu duru ni sokalou*+ volekata na icabocabonisoro i Jiova na nomu Kalou.22 “Kua tale ga ni vakaduria e dua na nomu vatu ni sokalou,+ ni cata qori o Jiova na nomu Kalou.


text: 7 Ena vuku ni veika oni vola mai, e vinaka vua na tagane me kua ni tara* na yalewa.2 Ia ni takalevu na veiyacovi tawadodonu,* na tagane me tiko ga na watina yalewa,+ kei na yalewa me tiko ga na watina tagane.+3 O tagane vakawati me solia vei watina na ka e dodonu me nona, me vakayacora vaka tale ga kina na yalewa vakawati vei watina.+4 E sega ni lewa na yagona na yalewa vakawati, e lewa ga na watina. E vaka kina na tagane vakawati, e sega ni lewa na yagona, e lewa ga na watina.5 Kua ni bureitaki iko vei watimu, vakavo ga ke drau lomavata kina ena dua na gauna drau lokuca, me rawa ni drau masu kina drau qai tikovata tale, me kua ni temaki kemudrau tiko kina o Setani ena nomudrau sega ni lewai kemudrau rawa.6 E rawa ni oni cakava na ka au tukuna qo, ia e sega ni lawa.7 Au diva mera vakataki au na tamata kece. Ia e dui tu na isolisoli+ e solia vei keda na Kalou, dua e nona isolisoli qo, dua tale e nona isolisoli ya.8 Ia qo au tukuna vei ira na sega ni vakawati kei ira na yada, e vinaka mera dawai me vakataki au.+9 Ia ke ra sega ni lewai ira rawa, mera vakawati, e vinaka cake mera vakawati e ca ga mera garogaro voli.+10 Qo na ivakasala vei ira na vakawati, e sega ni noqu, e nona ga na Turaga, oya me kua ni biuti watina na yalewa vakawati.+11 Ia ke mani biubiu o yalewa, me kua ga ni vakawati, ke sega me lesu ga vei watina, na tagane vakawati tale ga me kua ni biuta na watina.+12 Ia au tukuna vei ira na kena vo, qo na noqu vosa ga, sega ni vosa ni Turaga:+ Ke dua na tacida tagane e sega ni vakabauta o watina, qai vakadonuya o yalewa me rau tiko vata ga, me kua ni biuti koya o tagane.13 Na yalewa tale ga e duatani na vakabauta i watina, qai vakadonuya o tagane me rau tiko vata ga, me kua ni biuti koya o yalewa.14 E vakasavasavataki na tagane vakawati e sega ni vakabauta ena vuku i watina, e vakasavasavataki na yalewa vakawati e sega ni vakabauta ena vuku i watina e vakabauta, ke sega, era na sega ni savasava na luvedrau, ia qo era sa savasava.15 Ia ke via biubiu o koya e sega ni vakabauta, laiva me biubiu. E sa na galala mai kina na tacida se ganeda, ia na Kalou ena vakacegui kemuni.+16 Vei iko na yalewa vakawati, o kila vakacava ni o na sega ni vakabulai watimu?+ Se, o iko na tagane vakawati, o kila vakacava ni o na sega ni vakabulai watimu?17 Mera dei tiko ga na tamata yadua ena isolisoli e solia vei ira o Jiova,* me vaka e kacivi ira kina o koya.+ Qo na noqu ivakasala ina ivavakoso kece.18 Sa bau kacivi e dua sa cili?+ Me kua ni vunitaka nona cili. Sa bau kacivi e dua e tawacili? Me kua ni saga me cili.+19 E ka wale na cili, e ka wale tale ga na tawacili,+ e bibi ga na muria na ivakaro ni Kalou.+20 Na ituvaki cava ga e kacivi kina e dua, me dei kina.+21 O kacivi ni o bobula tu? Kua ni lomaleqa.+ Ia ke o rawa ni sereki, sasagataka sara.22 O koya e bobula tu ena gauna e kacivi koya kina na Turaga e sa nona tamata sereki na Turaga.+ E vaka tale ga kina o koya e kacivi ena gauna e tamata galala tu kina, e sa nona bobula na Karisito.23 Oni a voli ena isau levu,+ ni kua ni bobula tiko ni tamata.24 Raveitacini, ena ituvaki cava ga e kacivi kina e dua, me dei toka kina ena mata ni Kalou.25 Vei ira na sega ni vakawati,* e sega ni solia vei au na Turaga e dua na ivakaro, ia au tukuna ga na noqu nanuma+ me vaka e dua e yalodina ena yalololoma ni Turaga.26 O koya gona ena gauna dredre eda donuya, au nanuma ni vinaka vua na tagane me tu ga ena itutu e tu kina.27 O vakawati? Kua ni qara na veisere.+ O dawai? Kua ni vaqara watimu.28 Ia ke o mani vakawati, o sega ni cala kina. Ke vakawati o koya e se sega ni vakawati,* e sega ni cala o koya. Ia o ira era vakawati ena vakararawataki na yagodra. Ia au vinakata moni kua ni sotava na rarawa qori.29 Qo na ka au tukuna raveitacini, sa vakalekalekataki na gauna se vo.+ O koya gona, o ira na vakawati mera vakataki ira na sega ni vakawati,30 o ira tale ga na tagi mera vakataki ira na sega ni tagi, o ira na marau mera vakataki ira na sega ni marau, o ira na volivoli mera vakataki ira na sega ni taukena na ka,31 o ira tale ga na vakayagataka na vuravura mera vakataki ira na sega ni vakayagataka vakavinaka, ni sa veisau tiko na ituvaki ni vuravura qo.32 Au vinakata gona moni kua ni lomaocaoca. Na tagane e sega ni vakawati ena lomaocaocataka ga na veika ni Turaga, ni vinakata me vakamarautaka na Turaga.33 Ia na tagane vakawati ena lomaocaocataka na veika ni vuravura,+ se me vakamarautaka vakacava na watina,34 ena waserua nona vakasama. Kena ikuri, na yalewa e sega ni vakawati, se yalewa e sega ni tara tagane, e lomaocaocataka ga na veika ni Turaga,+ me savasava na yagona kei na lomana. Ia na yalewa vakawati e lomaocaocataka na veika ni vuravura, se me vakamarautaka vakacava na watina.35 Au tukuna qo moni vinaka kina, au sega ni via vesuki kemuni, ia meu uqeti kemuni ga moni cakava na ka e dodonu, me kua ni dua tale ga na ka e vakalatilati ena nomuni qarava tiko na Turaga.36 Ia ke dua e nanuma ni sega ni lewai koya vinaka ni sega ni vakawati, ke sa sivia na bula vakaitabagone qai vinakata ga me vakawati, me cakava na ka e vinakata, ena sega ni cala kina. Mera vakawati.+37 Ke dua e vakadeitaka e lomana me kua ni vakawati, ia e lewai koya vinaka qai vakatulewataka mai lomana me kua ni vakawati, ena vinaka vua.+38 O koya gona, o koya e vakawati ena vinaka vua, ia o koya e sega ni vakawati ena vinaka cake.+39 E vauci tu vei watina na yalewa vakawati ena gauna kece e bula tiko kina o tagane.+ Ia ke sa mani moce o tagane, oya ni sa mate, sa galala o yalewa me vakawati kei koya ga e vinakata, me vakawati ga ena Turaga.+40 E noqu rai ni na marau cake o koya ke sega ni vakawati tale. Au kila ni uqeti au tale ga na yalo ni Kalou.